cyanic-selkie/wikianc huggingface dataset:
കമല ബെനിവാൾ
ആദ്യകാല ജീവിതം
രാജസ്ഥാനിലെ ഝുൻഝുനു ജില്ലയിലെ ഗോറിർ ഗ്രാമത്തിൽ 1927 ജനുവരി 12ന് ജനിച്ചു. സാമ്പത്തിക ശാസ്ത്രം, പൊളിറ്റിക്കൽ സയൻസ്, ചരിത്രം എന്നിവയിൽ ജയ്പൂരിലെ മഹാറാണി കോളേജിൽ നിന്ന് ബിരുദം നേടി. രാജസ്ഥാനിലെ ബനസ്ഥലി വിദ്യാപീഠിൽ നിന്ന് ചരിത്രത്തിൽ ബിരുദാനന്തര ബിരുദം നേടി.
ജുമാന ബിൻത് അലി താലിബ്
പ്രവാചകൻ മുഹമ്മദ് നബിയുടെ കസിനും സ്വഹാബി വനിതയുമായിരുന്നു ജുമാന ബിൻത് അലീ താലിബ് (جمانة بنت أبي طالب).
അബു സുഫിയാൻ ദീർഘകാലം ഇസ്ലാമിൻറെ ശുത്രുവായിരുന്നു.. 630 ൽ ഇസ്ലാമിലേക്ക് മതം മാറാനുള്ള തൻറെ ആഗ്രഹം അദ്ദേഹം ജുമാനയോട് അറിയിച്ചു. ജുമാനയും ആ ആഗ്രഹത്തെ പിന്തുണക്കുന്ന വിധമാണ് സംസാരിച്ചത്. വിദേശികളും ബദൂനികളും മുസ്ലിമായി. താങ്കളെന്നോ മുഹമ്മദിൻറെ അടുത്തയാളാകേണ്ടതായിരുന്നു എന്ന ആഗ്രഹമാണ് ജുമാന പ്രകടിപ്പിച്ചത്.അവസാനം അബുസുഫിയാൻറെ കൂടെ മുഹമ്മദിനെ കാണാൻ ജുമാനയും പോയിരുന്നു.അൽ- അബവാ എന്ന സ്ഥലതേക്കാണ് പോയത്. എന്നാൽ മുഹമ്മദ് അവരെ കാണാൻ വിസമ്മതിച്ചു. എന്നാൽ ഹുനൈൻ യുദ്ധ ശേഷമാണ് അബീ സുഫിയാൻ മുസ്ലിമായത്..
അവലംബം
വർഗ്ഗം:അറബികൾ വർഗ്ഗം:സ്വഹാബി സ്ത്രീകൾ
സാഹിത്യത്തിനുള്ള നോബൽ സമ്മാനം
അവലംബം
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ വർഗ്ഗം:നോബൽ സമ്മാനം
കെ. കുട്ടി അഹമ്മദ് കുട്ടി
കേരളത്തിലെ ഒരു രാഷ്ട്രീയ സാമൂഹിക പ്രവർത്തകനാണ് '''കെ. കുട്ടി അഹമ്മദ് കുട്ടി'''. മുസ്ലിംലീഗിന്റെ മലപ്പുറം ജില്ലാ നേതാവാണ്. ഒമ്പതും പതിനൊന്നും കേരള നിയമസഭയിലെ ഒരംഗമായും 2004-ലെ  ഉമ്മൻചാണ്ടി മന്ത്രിസഭയിൽ തദ്ദേശസ്വയംഭരണ വകുപ്പ് മന്ത്രിയുമായും പ്രവർത്തിച്ചിട്ടുണ്ട്. 1992 ലെ ഉപതെരഞ്ഞടുപ്പിൽ താനൂരിൽ നിന്നും 1996ലും, 2001ലും തിരൂരങ്ങാടിയിൽ നിന്നുമാണ് കുട്ടി അഹമ്മദ് കുട്ടി നിയമസഭ അംഗമായത്.
ജീവിതരേഖ
കെ.സെയ്താലിക്കുട്ടി മാസ്റ്ററുടെ മകനായി 1953 ജനുവരി 15 ന് മലപ്പുറത്ത് ജനിച്ചു. ബി.എസ്.സി പൂർത്തിയാക്കി. മുസ്ലിംലീഗ് താനൂർ മണ്ഡലം അദ്ധ്യക്ഷൻ, എസ്.ടി.യു മലപ്പുറം ജില്ലാ പ്രസിഡന്റ്,മലപ്പുറം ജില്ലാ പൊതുമരാമത്ത് സ്റ്റാൻഡിംഗ് കമ്മിറ്റി ചെയർമാൻ എന്നീ സ്ഥാനങ്ങൾ വഹിച്ചു. തിരൂർ എസ്.എസ് എം. പോളിയുടെ ഗവേർണിംഗ് ബോഡി ചെയർമാനാണിപ്പോൾ. ഭാര്യ ജഹാനര. മക്കൾ: രണ്ട് ആൺ കുട്ടികളും ഒരു പെൺകുട്ടിയും.
പുരസ്കാരം
ഭിന്നശേഷിക്കാരുടെ ക്ഷേമത്തിനും പുനരധിവാസ പ്രവർത്തനങ്ങൾക്കുംവേണ്ടി പ്രവർത്തിച്ചതിനുള്ള വരം പുരസ്കാരം 2018 ൽ ലഭിച്ചു.
അവലംബം
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:1953-ൽ ജനിച്ചവർ വർഗ്ഗം:ജനുവരി 15-ന് ജനിച്ചവർ വർഗ്ഗം:കേരളത്തിലെ തദ്ദേ​ശ സ്വയംഭരണം വകുപ്പ് മന്ത്രിമാർ വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ
മിൽഡ്രെഡ് മിച്ചൽ-ബേറ്റ്മാൻ
'''ഡോ. മിൽഡ്രഡ് മിച്ചൽ-ബേറ്റ്മാൻ, എംഡി''' (ജീവിതകാലം: 1922 - ജനുവരി 25, 2012) ഒരു അമേരിക്കൻ ഫിസിഷ്യനും മെഡിക്കൽ അഡ്മിനിസ്ട്രേറ്ററുമായിരുന്നു. ഇംഗ്ലീഷ്:Dr. Mildred Mitchell-Bateman 1962-ൽ വെസ്റ്റ് വെർജീനിയയുടെ മാനസികാരോഗ്യ കമ്മീഷണറായിരുന്നു അവർ, ഈ സ്ഥാനം വഹിക്കുന്ന ആദ്യത്തെ വനിതയും ആദ്യത്തെ ആഫ്രിക്കൻ-അമേരിക്കക്കാരിയുമാണ്.
ജീവിതരേഖ
1922-ൽ, ജോർജിയയിലെ ബ്രൺസ്‌വിക്കിൽ ഒരു വൈദികനും രജിസ്റ്റർഡ് നഴ്‌സിനും മകളായി മിൽഡ്രഡ് മിച്ചൽ-ബേറ്റ്മാൻ ജനിച്ചു. 1937 മുതൽ 1939 വരെ, മിൽഡ്രഡ് നോർത്ത് കരോലിനയിലെ കോൺകോർഡിലുള്ള ബാർബർ-സ്കോട്ടിയ കോളേജിലും നോർത്ത് കരോലിനയിലെ ഷാർലറ്റിലുള്ള ജോൺസൺ സി. സ്മിത്ത് യൂണിവേഴ്സിറ്റിയിലും പഠിച്ചു. 1941-ൽ ജോൺസൺ സി. സ്മിത്ത് സർവകലാശാലയിൽ നിന്ന് ബിരുദം നേടി. 1946-ൽ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് മെഡിക്കൽ ബിരുദം നേടി. 1947 ഡിസംബർ 25-ന് അവർ പെൻസിൽവാനിയയിലെ പാർക്ക്സ്ബർഗിൽ നിന്നുള്ള ഒരു തെറാപ്പിസ്റ്റായിരുന്ന വില്യം എൽ. ബേറ്റ്മാനെ വിവാഹം കഴിച്ചു. മിൽഡ്രഡ് 2012 ജനുവരി 25-ന് 89-ാം വയസ്സിൽ അസുഖം മൂലം മരിക്കുന്നതുവരെ വൈദ്യപരിശീലനം തുടർന്നു.
ക്യക്കഡു ദേശീയോദ്യാനം
ഓസ്ട്രേലിയയിലെ നോർത്തെൻ ടെറിറ്ററിയിലെ ഒരു സംരക്ഷിത പ്രദേശമാണ് ക്യക്കഡു ദേശീയോദ്യാനം (ഇംഗ്ലീഷ്: Kakadu National Park). 19,804ച.കി.മീ വിസ്തൃതിയുണ്ട് ഈ ദേശീയോദ്യാനത്തിന്.
അവലംബം
വർഗ്ഗം:ദേശീയോദ്യാനങ്ങൾ വർഗ്ഗം:നോർത്തേൺ ടെറിട്ടറിയിലെ ദേശീയോദ്യാനങ്ങൾ
സൈനികവിമാനം
ഒരു രാജ്യത്തിന്റെ സൈന്യം യുദ്ധത്തിനോ, ഗതാഗത സൗകര്യങ്ങൾക്കോ ഉപയോഗിക്കുന്ന വിമാനങ്ങളെയും, ഹെലികോപ്റ്ററുകളെയും സൈനികവിമാനം എന്ന് പറയുന്നു. സൈനികവിമാനങ്ങളിൽ ശത്രുരാജ്യത്തിന്റെ സേനയെയോ, അവരുടെ മറ്റ് ആസ്ഥികളെയോ ആക്രമിച്ച് നശിപ്പിക്കാൻ ഉപയോഗിക്കുന്ന വിമാനങ്ങളെ യുദ്ധവിമാനം എന്ന് വിളിക്കുന്നു. സൈനികരെയോ, സൈന്യത്തിന് ആവശ്യമുള്ള സാമഗ്രികളെയോ കടത്താൻ ഉപയോഗിക്കുന്ന വിമാനങ്ങളെ മിലിട്ടറി ട്രാൻസ്പോർട്ട് എന്ന് പറയുന്നു. യുദ്ധവിമാനങ്ങൾ പ്രധാനമായും നാല് തരം ഉണ്ട്, അവ ആക്രമണ വിമാനം, പോർവിമാനം, ബോംബർ വിമാനം, ഇലക്ട്രോണിക് ആക്രമണവിമാനം എന്നിവയാണ്.
ആക്രമണ വിമാനം
കാലാൾപ്പട (infantry), യന്ത്രവൽകൃത കാലാൾപ്പട (mechanised infantry), കവചിത സേന (armour unit) എന്നിവയെ ആക്രമിക്കാൻ ഉപയോഗിക്കുന്ന വിമാനങ്ങളാണ് ആക്രമണ വിമാനങ്ങൾ. ആക്രമണ വിമാനങ്ങളിൽ സാധാരണ വലിയ ഇനം തോക്കുകളും സൂക്ഷ്മലക്ഷ്യ മിസ്സൈലുകളും, ബോംബുകളും (precision guided munitions) ഘടിപ്പിച്ചിട്ടുണ്ടാവും. ഭാരിച്ച ഇനം തോക്കുകൾ വഹിക്കുന്നത്കൊണ്ട് ഇവയെ ഗൺഷിപ്പ് (gunship) എന്നും പറയും.
പോർവിമാനം
പോർവിമാനങ്ങളുടെ പ്രധാന ഉപയോഗം മറ്റ് യുദ്ധ വിമാനങ്ങളെ ആക്രമിക്കുകയാണ്. പോർവിമാനങ്ങൾ മറ്റുള്ള യുദ്ധവിമാനങ്ങളെ അപേക്ഷിച്ച് വലിപ്പം കുറഞ്ഞവയും, വർദ്ധിച്ച ഗതിനിയന്ത്രണ (manoeuvrability) ശേഷിയുള്ളവയുമായിരിക്കും. പോർവിമാനങ്ങൾക്ക് വായുവിൽനിന്ന് കരസേനകളെ ആക്രമിക്കാനുപയോഗിക്കുന്ന ആക്രമണ വിമാനമായും പ്രവർത്തിക്കാനുള്ള ശേഷിയുണ്ടാവും. കൂടുതലും ഈ ഇരട്ട ഉപയോഗത്തിനുള്ള (dual use) ശേഷി വിമാനത്തിൽ സജ്ജമാക്കുന്ന വെടിക്കോപ്പുകളെ (munitions) അപേക്ഷിച്ചിരിക്കും. സൂക്ഷ്മലക്ഷ്യ മിസ്സൈലുകളും, ബോംബുകളും (precision guided munitions) ഘടിപ്പിച്ചാൽ മിക്കവാറും എല്ലാ പോർവിമാനങ്ങളും ആക്രമണവിമാനമായി ഉപയോഗിക്കാം
ബോംബർ വിമാനം
ശത്രുരാജ്യത്തിന്റെ നിയന്ത്രണത്തിലുള്ള പ്രദേശങ്ങളിൽ ഉയരത്തിൽ നിന്ന് ബോംബുകൾ വർഷിക്കാൻ ഉപയോഗിക്കുന്ന വിമാനങ്ങളാണ് ബോംബർ വിമാനങ്ങൾ. ഇത്തരം വിമാനങ്ങൾ വലിപ്പം കൂടിയവയും കൂടുതൽ ഭാരം വഹിക്കാൻ കഴിവുള്ളതുമായിരിക്കും. പറക്കുന്ന വേഗം താരതമ്യേന കുറവായിരിക്കും, ഗതിനിയന്ത്രണ ശേഷിയും (manoeuvrability) കുറവായിരിക്കും, പോർവിമാനങ്ങളുടെ ആക്രമണം ചെറുക്കാനുള്ള ശേഷി കുറവാണ്  അത് കാരണം ബോംബിടാൻ പോകുമ്പോൾ സുരക്ഷയ്ക്ക് ഒന്ന് രണ്ട് പോർവിമാനങ്ങളുണ്ടാവും.
ഇലക്ട്രോണിക് ആക്രമണവിമാനം
ശക്തിയുള്ള റേഡിയോ തരംഗങ്ങൾ പുറപ്പെടുവിച്ച് ശത്രുസൈന്യത്തിന്റെ റാഡാറും, മറ്റ് വാർത്താവിനിയമ ഉപകരണങ്ങളുടെയും പ്രവർത്തനം തടസ്സപ്പെടുത്താൻ ഉപയോഗിക്കുന്ന വിമാനങ്ങളാണിവ. ഇതിനുള്ളിൽ ആയുധങ്ങളെക്കാൾ കൂടുതൽ പലത്രത്തിലുള്ള ഇലക്ട്രോണിക് ഉപകരണങ്ങളാണുണ്ടാവുക. AWACS പോലെ മൊബൈൽ റാഡാർ വഹിക്കുന്ന വിമാനങ്ങളും ഈ കൂട്ടത്തിൽ പെടും.
അവലംബം
വർഗ്ഗം:വിമാനങ്ങൾ വർഗ്ഗം:സൈനികം
ഗോലെസ്താൻ പ്രവിശ്യ
ഗോലെസ്താൻ പ്രവിശ്യ (, Ostān-e Golestān) ഇറാനിലെ 31 പ്രവിശ്യകളിൽ ഒന്നാണ്. രാജ്യത്തിന്റെ വടക്ക്-കിഴക്കും കാസ്പിയൻ കടലിന്റെ തെക്ക്-കിഴക്കുമായി ഈ പ്രവിശ്യ സ്ഥിതി ചെയ്യുന്നു. പ്രവിശ്യയുടെ തലസ്ഥാനം ഗോർഗൻ നഗരമാണ്. 2014 ജൂൺ 22-ന് ഏകോപനത്തിനും വികസനത്തിനും മാത്രമായി പ്രവിശ്യകളെ 5 പ്രത്യേക മേഖലകളായി വിഭജിക്കുകയും ഇത് പ്രവിശ്യ 1-ന്റെ ഭാഗമായിത്തീരുകയും ചെയ്തു. ജനസംഖ്യയിൽ ബഹുഭൂരിഭാഗവും സുന്നി വിഭാഗം മുസ്ലീങ്ങളാണ്.
1997-ൽ മാസന്ദരാൻ പ്രവിശ്യ വിഭജിച്ചാണ് ഗോലെസ്താൻ പ്രവിശ്യ രൂപീകരിക്കപ്പെട്ടത്. ഇതിന് 1.8 ദശലക്ഷം (2016) ജനസംഖ്യയും 20,380 ചതുരശ്ര കിലോമീറ്റർ വിസ്തീർണ്ണവുമുണ്ട്. അലിയാബാദ് കൗണ്ടി, അഖ്വാല കൗണ്ടി, ആസാദ്ഷഹർ കൗണ്ടി, ബന്ദർ-ഇ ഗാസ് കൗണ്ടി, ഗോൺബാദ്-ഇ ഖാബുസ് കൗണ്ടി, ഗോർഗാൻ കൗണ്ടി, കാലാലെഹ് കൗണ്ടി, കോർദ്കുയി കൗണ്ടി, മറാവേഹ് താപ്പെഹ് കൗണ്ടി, മിനുദാഷ്ത് കൗണ്ടി, റാമിയൻ കൗണ്ടി, തൊർക്കമാൻ കൗണ്ടി എന്നിങ്ങനെ പ്രവിശ്യയെ പന്ത്രണ്ട് കൌണ്ടികളായി (ഷഹ്രെസ്താൻ) വിഭജിച്ചിരിക്കുന്നു. 1937 വരെ ഇന്നത്തെ ഗോർഗൻ നഗരത്തെ എസ്തറാബാദ് എന്നാണ് വിളിച്ചിരുന്നത്.
പദോൽപ്പത്തി
ഗുലിസ്ഥാൻ, ഗോലെസ്താൻ, അല്ലെങ്കിൽ ഗോലസ്ഥാൻ എന്നതിന്റെ വിവർത്തനം "ഗുൽ-" എന്നാൽ "പുഷ്പം" എന്നും "-സ്താൻ" എന്നാൽ "ദേശം / പ്രദേശം" എന്നും വിവർത്തനം ചെയ്യുന്നു; ഇറാനിയൻ ഭാഷകളിൽ (ഉദാ. പേർഷ്യൻ, കുർദിഷ്, മസന്ദരാനി. പേർഷ്യൻ ഭാഷാപരമായ വേരുകളുള്ള രാജ്യങ്ങളിൽ ഇത് ഒരു പ്രദേശത്തിന്റെ പൊതുവായ പേരാണ് (ഗുലിസ്ഥാൻ കാണുക)) "പൂക്കളുടെ നാട്" എന്നാണ് ഗോലെസ്താൻ അർത്ഥമാക്കുന്നത്. അതിന്റെ തലസ്ഥാനമായ ഗോർഗൻ നഗരത്തിന് ഈ പേരു ലഭിച്ചത് ചരിത്രപരമായി Gorgân (گرگان), മിഡിൽ പേർഷ്യൻ ഗുർഗാൻ, പഴയ പേർഷ്യൻ വർക്കാന (ബെഹിസ്റ്റൂൺ ലിഖിതത്തിൽ) "ചെന്നായ്കളുടെ നാട്" എന്നർത്ഥം വരുന്ന വിശാലമായ പ്രദേശങ്ങളിൽ നിന്നാണ്. പുരാതന ഗ്രീക്ക് Ὑρκανία (Hyrkania), ലാറ്റിൻ Hyrcania എന്നിവയുടെ മൂലവും ഇതാണ്. ഗോലെസ്താനിൽ ഇപ്പോഴും കാട്ടു ചെന്നായ്ക്കളെ കാണാം.
ചരിത്രം
ഈ പ്രദേശത്തെ മനുഷ്യവാസകേന്ദ്രങ്ങൾ ബിസി 10,000 വരെയെങ്കിലും പഴക്കമുള്ളതാണ്. പുരാതന നഗരമായ ജോർജന്റെ തെളിവുകൾ ഇന്നത്തെ ഗോൺബാദ്-ഇ കാവുസിനടുത്ത് ഇപ്പോഴും കാണാവുന്നതാണ്. സിൽക്ക് റോഡിൽ സ്ഥിതി ചെയ്യുന്ന പേർഷ്യയിലെ ഒരു പ്രധാന നഗരമായിരുന്നു ഇത്. അക്കീമെനിഡ് ഇറാന്റെ കീഴിൽ, ഇത് പാർത്തിയയുടെ ഒരു ഉപ-പ്രവിശ്യയായി ഭരിക്കപ്പെട്ടതായി തോന്നുന്നുവെങ്കിലും ഡാരിയസിന്റെയും സെർക്‌സെസിന്റെയും പ്രവിശ്യാ പട്ടികകളിൽ ഇത് പ്രത്യേകമായി പേരെടുത്തുപറഞ്ഞിട്ടില്ല.
ജനസംഖ്യാശാസ്ത്രം
2006-ൽ, ഇറാൻ വിദ്യാഭ്യാസ മന്ത്രാലയം ഗോലസ്താൻ പ്രവിശ്യയുടെ വംശീയ വിതരണം കണക്കാക്കിയത് ഇപ്രകാരമാണ്:
പ്രത്യക്ഷത്തിൽ, ഷാ പസന്ദ് പട്ടണം വരെ മലയടിവാരങ്ങളിൽ വസിക്കുന്ന മാസന്ദറാനികളെ ഈ ഔദ്യോഗിക സ്ഥിതിവിവരക്കണക്കുകൾ പ്രകാരം "പേർഷ്യൻ" എന്ന പദത്തിന് കീഴിലാണ് ഉൾപ്പെടുത്തിയിട്ടുള്ളത്. പേർഷ്യക്കാർ/മസന്ദരാനികൾ ഉൾപ്പെടുന്ന പ്രവിശ്യയിലെ മിക്കവാറും എല്ലാ നിവാസികളേയും "പഴയ നാട്ടുകാർ" ആയി കണക്കാക്കുമ്പോൾ മറ്റെല്ലാവരേയും മുൻകാലങ്ങളിലെ വംശീയ കുടിയേറ്റക്കാരായി കണക്കാക്കപ്പെടുന്നു. ഗോർഗൻ, അലി അബാദ്, കോർഡ്കുയ്, ബന്ദർ-ഇ ഗാസ്, ഗോൺബാദ്-ഇ കാവുസ് എന്നിവിടങ്ങളിലാണ് മിക്ക മാസന്ദരാനികളും താമസിക്കുന്നത്. അവർ മാസന്ദരാനി ഭാഷ സംസാരിക്കുന്നു.
അവലംബം
വർഗ്ഗം:ഇറാനിലെ പ്രവിശ്യകൾ വർഗ്ഗം:ഇറാൻ പ്രവിശ്യകൾ
വയൽക്കോതി കത്രിക
വയൽക്കോതി കത്രികയ്ക്ക് ആംഗലത്തിൽ barn swallow എന്നു പറയുന്നു. ശാസ്ത്രീയ നാമം Hirundo rustica  എന്നുമാണ്. ലോകത്താകമാനം കാണുന്നു. 11 വയസ്സു വരെആയുസ്സുണ്ട്.
രൂപവിവരണം
ഇവയുടെ നീല അടിവശവും,നീണ്ട ഫോർക്കു പോലുള്ള വാലുംവളഞ്ഞ കൂർത്ത ചിറകുകളും ഇവയെ പെട്ടെന്നു തിരിച്ചറിയാൻ സഹായിക്കുന്നു.
ഇവ സെക്കന്റിൽ11-20 മീറ്റർ വേഗത്തിൽ പറക്കുന്നു., വാൽ അടക്കം 17-19 സെ.മീ നീളം. 32-34.5 സെ.മീ ചിറകു വിരിപ്പ്. 16-22 ഗ്രാം തൂക്കം. തിളങ്ങുന്ന ക്ടുത്ത നീലനിറത്തിലുളമുകൾ ഭാഗവും നെഞ്ചും. നെറ്റി, തൊണ്ട, താടി ചെമ്പൻ നിറം. മങ്ങിയ വെള്ള നിറമുള്ള മറ്റു ഭാഗങ്ങൾ. മേൽ വാൽ മൂടിയുടെ അറ്റത്ത് വെള്ളപൊട്ടുകളുണ്ട്.വാലിന്റെ അരികിലുള്ള തൂവലുകൾക്ക് ൻഐളം കൂടുതലുണ്ട്. ാണും പെണ്ണും ഒറെപോലെ. പിടയ്ക്ക് നെഞ്ച്ലേയും മുകലിലേയും നീല നിറത്തിന് തിളക്കം കുറവാണ്.
വിതരണം
യൂറോപ്പ്, ഏഷ്യ, ആഫ്രിക്ക, അമേരിക്ക എന്നിവിടങ്ങളിൽ കാണുന്നു. ഉത്തരാർദ്ധഗോളത്തിൽ കാണുന്ന നാലു ഉപവിഭാഗങ്ങളിൽ നാലെണ്ണം ദേശാടനം നടത്തുന്നു. ഇവ തണുപ്പുകാലത്ത് തെക്കേ അർദ്ധഗോളത്തിലേക്കാണ് ദേശാടനം നടത്തുന്നത്.ഇവ മദ്ധ്യഅർജന്റീന, തെക്കെ ആഫ്രിക്കയിലെ കേപ്പ് പ്രവശ്യ, വടക്കൻആസ്ത്രേേലിയ എന്നിവിടങ്ങളിലേക്കും ദേശാടനം നടത്തുന്നു..
പ്രജനനം
മനുഷ്യരോട് അടുത്ത് ജീവിക്കുന്ന പക്ഷിയാണ്. മനുഷ്യ നിർമ്മിതികളിൽ കൂടൂണ്ടാക്കുന്നു. മണ്ണുരുളളെ കൊണ്ട് കോപ്പ പോലുള്ള കൂടാണ് ഉണ്ടാക്കുന്നത്. കുഞ്ഞുങ്ങൾക്ക് പറന്നു പിടിക്കുന്ന പ്രാണികളെ തീറ്റയായി കൊടുക്കുന്നു. ഇവ വടക്കെ അർദ്ധഗോളത്തിലെ സമുദ്ര നിരപ്പിൽ നിന്നും 2700 മീ. ഉയരമുള്ള സ്ഥലങ്ങളിലാണ് പ്രജനനം നടത്തുന്നത്. ഇവ പടണങ്ങളെ ഒഴിവാക്കുകയാണ് പതിവ്.
പൂവൻ പിടകൾക്കാൾ മുൻപ് പ്രജനന സ്ഥലത്ത് എത്തുകയും കൂടിനുള്ള സ്ഥലം തിരഞ്ഞെടുക്കുന്നു. ഇത്് പിടകളെ അറിയിക്കാൻ വട്ടത്തിൽ പറക്കുകയും ശബ്ദം ഉണ്ടാക്കുകയും ചെയ്യുന്നു. കൂടുതൽ വാളിന് നീള മുള്ളവർക്ക് പിടകളെ വേഗം കിട്ടുന്നു. ഇണകൾ ഒരുമിച്ചാണ് കൂടിനെ സംരക്ഷിക്കുന്നത്.. ഇവ ജീവിത അവസാനം വരെ ഒരു ഇണയെ കൊണ്ടു നടക്കുന്നു. എന്നാൽ മ്റ്റു ഇൺകളേയും അപൂർവമായി തേടാറുണ്ട്. വൃത്തിയുള്ള കോപ്പയുടെ ആകൃതിയിലുള്ള കൂട് ഇണകൾ ചെർന്നാണ് ഉണ്ടാക്കുന്നത്. ഒരു ബീമിലൊ ലംബമായ ചുവരിലൊ ഉണ്ടാക്കാറുണ്ട്. കൂട്ടിൽ തൂവലുകളൊ പുല്ലുകളൊ വിരിക്കും. . കൂടിന് ആവശ്യമായ സ്ഥലം ഉണ്ടെകിൽ കൂട്ടമായി കൂടുകെട്ടും. കൂടിനു ചുറ്റുമുള്ള 7-8 മീ. ചുറ്റളവ്് ഇണകൾ സംരക്ഷിക്കുന്നു.
ഒരു തവണ 2-7 മുട്ടകളിടും. ചുവന്ന കുത്തുകളുള്ള വെള്ള മുട്ടകളാണ് ഇടുന്നത്. 20x14 മി.മീ വലിപ്പത്തിൽ 1.9 ഗ്രാം തൂക്കം കാണും. യൂറോപ്പിൽ പിടകളാണ് അടയിരിക്കുന്നത്. എന്നാൽ വടക്കെ അമേരിക്കയിൽ കൾ ഭാഗം സമയം പൂവൻ അടയിരിക്കാറുണ്ട്. 14-19 ദിവസം കൊണ്ട് മുട്ട വിരിയും. അടുത്ത 18-23 ദിവസം കൊണ്ട് പറക്കുന്നു. ഒരു വയസ്സ് പ്രായമായ കുട്ടികൾ പുതിയ കുഞ്ഞുങ്ങൾക്ക് തീറ്റ കൊടുക്കാൻ സഹായിക്കുന്നു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ
വർഗ്ഗം:ഏഷ്യയിലെ പക്ഷികൾ വർഗ്ഗം:വടക്കേ അമേരിക്കയിലെ പക്ഷികൾ വർഗ്ഗം:പോർട്ടോ റിക്കോയിലെ പക്ഷികൾ വർഗ്ഗം:യൂറോപ്പിലെ പക്ഷികൾ വർഗ്ഗം:ടുണീഷ്യയിലെ പക്ഷികൾ വർഗ്ഗം:ആഫ്രിക്കയിലെ പക്ഷികൾ വർഗ്ഗം:അസർബെയ്ജാനിലെ പക്ഷികൾ വർഗ്ഗം:പശ്ചിമ സഹാറയിലെ പക്ഷികൾ വർഗ്ഗം:കാമറൂണിലെ പക്ഷികൾ വർഗ്ഗം:ഓസ്ട്രേലിയയിലെ പക്ഷികൾ
ഭോപ്പാൽ ബാദ്ഷാസ്
അവലംബം
വർഗ്ഗം:ഹോക്കി
സർബേശ്വർ സഹാരിയ
വൃക്കസംബന്ധമായ, പാൻക്രിയാറ്റിക് ട്രാൻസ്പ്ലാൻറേഷനിലെ വൈദഗ്ധ്യത്തിന് പേരുകേട്ട ഒരു ഇന്ത്യൻ നെഫ്രോളജിസ്റ്റും അവയവം മാറ്റിവയ്ക്കൽ വിദഗ്ധനുമാണ് സർബേശ്വർ സഹാരിയ. വൈദ്യശാസ്ത്രരംഗത്തെ സമഗ്ര സംഭാവനകളെ പരിഗണിച്ച് 2014 ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ പരമോന്നത സിവിലിയൻ അവാർഡായ പത്മശ്രീ നൽകി ആദരിച്ചു. 3000 ത്തിലധികം വൃക്കമാറ്റിവയ്ക്കൽ ശസ്ത്രക്രിയകൾ സഹാരിയ നടത്തിയിട്ടുണ്ട്. രാജ്യത്തെ ഏറ്റവും കൂടുതൽ വൃക്ക മാറ്റിവയ്ക്കൽ ശസ്ത്രക്രിയാവിദഗ്ദ്ധനാണ് സഹാരിയ.
ജീവചരിത്രം
ആസാമിലെ ഡാറങ്ങ് ജില്ലയിൽ തെൻഗാബാരി റോഡിലെ ഒരു മലയോരഗ്രാമമായ മംഗൾദായി-യിൽ തുച്ഛമായ സാമ്പത്തിക വിഭവങ്ങൾ ഉള്ള ഒരു കുടുംബത്തിൽ 1945 ഏപ്രിൽ ഒന്നിനാണ് സഹരിയ ജനിച്ചത്. ഒരു പ്രാദേശിക സ്കൂളിൽ ആദ്യകാല സ്കൂൾ വിദ്യാഭ്യാസം നടത്തിയ അദ്ദേഹം 1962 ൽ മംഗൽദായിലെ ഗവൺമെന്റ് ഹൈസ്കൂളിൽ നിന്ന് ഹയർ സെക്കൻഡറി പരീക്ഷകളിൽ വിജയിച്ചു. ബയോളജിയിൽ സംസ്ഥാനത്ത് ഏറ്റവും ഉയർന്ന മാർക്ക് നേടി. മെഡിക്കൽ ജീവിതം തിരഞ്ഞെടുത്ത് അദ്ദേഹം സംസ്ഥാന സർക്കാരിനുള്ള സാമ്പത്തിക സഹായത്തോടെ ഗുവാഹത്തിയിലെ മെഡിക്കൽ കോളേജിൽ ചേർന്നു,    1967 ൽ ഗുവാഹതി സർവകലാശാലയിൽ നിന്ന് എംബിബിഎസ് പാസായി. തുടർന്ന്, 1970 ൽ അദ്ദേഹം ന്യൂഡൽഹിയിലെ സഫ്ദർജംഗ് ഹോസ്പിറ്റലിൽ നിർബന്ധിത ഹൗസ് സർജൻസി ചെയ്തു. തുടർന്ന് അദ്ദേഹം ചണ്ഡിഗഡിലേക്ക് മാറി ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ (പിജിഐഎംആർ) റെസിഡണ്ടായി ജോലി ചെയ്തു. ബിരുദാനന്തര ബിരുദം നേടുന്നതിനിടയിൽ 1973 ൽ വെങ്കല മെഡലുമായി എം‌എസ് പാസായി പി‌ജി‌ഐ‌എമ്മറിൽ ആയിരുന്നപ്പോൾ 1976 ലെ സീനിയർ റെസിഡൻസിക്കാലത്ത്   1973 ൽ ആദ്യത്തെ വൃക്കസംബന്ധമായ ട്രാൻസ്പ്ലാൻറേഷനുമായി ബന്ധപ്പെടാൻ അദ്ദേഹത്തിന് അവസരം ലഭിച്ചു.
1976 ൽ പി‌ജി‌ഐ‌എമ്മറിലെ വൃക്കസംബന്ധമായ ട്രാൻസ്പ്ലാൻറേഷൻ ഡിപ്പാർട്ട്‌മെന്റിൽ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് പ്രോഗ്രാമിന് കീഴിൽ ഒരു പൂൾ ഓഫീസറായി സഹാരയ്യ ഔദ്യോഗിക ജീവിതം ആരംഭിച്ചു. പിന്നീട്, 1978 ൽ, പി‌ജി‌ഐ‌എം‌ആർ ഫാക്കൽറ്റിയിൽ ചേർന്നു, 1981 വരെ അവിടെ ജോലി ചെയ്തു. അടുത്തതായി അദ്ദേഹത്തിന്റെ ജോലി ഹൈദരാബാദിലെ ഓർഗൻ ട്രാൻസ്പ്ലാന്റേഷൻ സെന്റർ, ഇൻസ്റ്റിറ്റിയൂട്ട് ഒഫ് ജനറ്റിക്സ് ആന്റ് ഹോസ്പിറ്റൽ ഫോർ ജെനറ്റിൿ ഡിസീസസിൽ 1981-ൽ, റീഡർ ചീഫ് വൃക്കസംബന്ധമായ ട്രാൻസ്പ്ലാൻറ് സർജനും സെന്ററിന്റെ തലവനും ആയിട്ടായിരുന്നു. അദ്ദേഹം 1985 വരെ അവിടെ തുടർന്നു. 1981 ലാണ് ഹൈദരാബാദിൽ ആദ്യത്തെ വൃക്കമാറ്റിവയ്ക്കൽ നടത്തിയത്. 1985 ൽ സർക്കാർ സേവനത്തിൽ നിന്ന് രാജിവച്ച സഹാരിയ പിന്നീട് രാജ്യത്തെ വിവിധ ആശുപത്രികളിൽ പ്രാക്ടീസ് ചെയ്യുന്നു.
ഇന്നത്തെ തെലങ്കാന സംസ്ഥാനത്തെ പടിഞ്ഞാറൻ ഹൈദരാബാദിലെ റെസിഡൻഷ്യൽ അയൽ‌പ്രദേശമായ ജൂബിലി ഹിൽ‌സിലാണ് സഹാരിയ താമസിക്കുന്നത്, അപ്പോളോ ഹോസ്പിറ്റൽ, ക്രിസ്നായ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ്, നഗരത്തിലെ ഗ്ലോബൽ ഹോസ്പിറ്റൽ, ഓർഗൻ ട്രാൻസ്പ്ലാൻറ് ഇൻസ്റ്റിറ്റ്യൂട്ട് എന്നിവിടങ്ങളിലെ ചുമതലകളിൽ പങ്കെടുക്കുന്നു. ഭാര്യയും ഒരു മകനും മകളും. ആണ് അദ്ദേഹത്തിനുള്ളത്.
നേട്ടങ്ങളും പാരമ്പര്യവും
ലഘുചിത്രം|356x356ബിന്ദു| വൃക്ക പാൻക്രിയാസ് മാറ്റിവയ്ക്കൽ സഹാരിയയ്ക്ക് പലകാര്യങ്ങളിലും ഒന്നാം സ്ഥാനമുണ്ട്. 1973 ൽ ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ ജോലി ചെയ്യുന്നതിനിടെ ഇന്ത്യയിൽ ആദ്യമായി വൃക്കമാറ്റിവയ്ക്കൽ നടത്തി. ഇതിനുശേഷം 1981 ൽ ഹൈദരാബാദിൽ ആദ്യത്തെ വൃക്ക മാറ്റിവയ്ക്കൽ നടന്നു. 1992 മുതൽ 2003 വരെയുള്ള കാലയളവിൽ അസമിലെ ആദ്യത്തെ പത്ത് വൃക്കമാറ്റിവയ്ക്കൽ ശസ്ത്രക്രിയയും അദ്ദേഹമാണ് നടത്തിയത്. ഹൈദരാബാദിലെ ആദ്യത്തെ മരിച്ചയാളിൽ നിന്നുമെടുത്ത വൃക്ക ട്രാൻസ്പ്ലാൻറ് എന്ന ബഹുമതി അദ്ദേഹത്തിനുണ്ട്. അത്തരം എട്ട് ട്രാൻസ്പ്ലാൻറുകൾ അദ്ദേഹം നടത്തി. ഇന്ത്യയിലെ ഏറ്റവും പ്രായം കുറഞ്ഞ ദാതാക്കളായി കണക്കാക്കപ്പെടുന്ന 18 മാസം പ്രായമുള്ളയാളുടെ മൃതദേഹത്തിൽ നിന്നും രാജ്യത്തെ ഏറ്റവും പ്രായം കൂടിയ ദാതാവായി കണക്കാക്കപ്പെടുന്ന 78 കാരന്റെ മൃതദേഹത്തിൽ നിന്നും വൃക്കമാറ്റിവയ്ക്കൽ വിജയകരമായി നടത്തിയതായി റിപ്പോർട്ടുണ്ട്. 1988 ൽ അദ്ദേഹം രാജ്യത്ത് ആദ്യത്തെ ലാപ്രോസ്കോപ്പിക് ദാതാവിന്റെ നെഫ്രെക്ടമി നടത്തിയതായി റിപ്പോർട്ടുണ്ട്. അദ്ദേഹം ഗ്രാമപ്രദേശങ്ങളിൽ വൃക്കസംബന്ധമായ ട്രാൻസ്പ്ലാൻറേഷൻ നടത്തിയിട്ടുണ്ട്, വാർധയിലെ ജവഹർലാൽ നെഹ്‌റു മെഡിക്കൽ കോളേജിൽ, അതും ആദ്യമായി ഗ്രാംത്തിൽ നടക്കുന്ന ശസ്ത്രക്രിയയാണ് 3000 ത്തിലധികം വൃക്കസംബന്ധമായ ട്രാൻസ്പ്ലാൻറ് ഓപ്പറേഷനുകളും  ഹെമോഡയാലിസിസിനായി വാസ്കുലർ പ്രവേശനത്തിനായി 5000 ശസ്ത്രക്രിയകളും അദ്ദേഹം നടത്തിയതായി റിപ്പോർട്ടുകൾ പറയുന്നു.
വൃക്കസംബന്ധമായ ട്രാൻസ്പ്ലാൻറേഷൻ പ്രോഗ്രാമിന്റെ പ്രചാരണത്തിനായി അദ്ദേഹം ശ്രമിച്ച തെലങ്കാനയിലും ആന്ധ്രയിലും ആണ് സഹാരിയയുടെ പാരമ്പര്യം. നിസാമിന്റെ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസും ഗാന്ധി ഹോസ്പിറ്റലും മെഡിക്കൽ കോളേജും ഉൾപ്പെടെ സംസ്ഥാനത്തുടനീളം പരിപാടി ആരംഭിക്കുന്നതിൽ അദ്ദേഹം പ്രധാന പങ്കുവഹിച്ചു. മെഡിക്കൽ സ്ഥാപനങ്ങളായ ബൊല്ലിനേനി ഹോസ്പിറ്റൽ, നെല്ലൂർ, സിഡിആർ ഹോസ്പിറ്റൽ, വിശാഖപട്ടണം, പിന്നാമലാനി പോളിക്ലിനിക്, വിജയവാഡ, സെവൻ ഹിൽസ് ഹോസ്പിറ്റൽ, വിശാഖപട്ടണം, സെന്റ് ജോൺസ് മെഡിക്കൽ കോളേജ്, ബാംഗ്ലൂർ, എംഎസ് രാമയ്യ മെഡിക്കൽ കോളേജ്, ബാംഗ്ലൂർ, സർ ഗംഗാ റാം ഹോസ്പിറ്റൽ, ന്യൂഡൽഹി, ഡൗൺ ടൗൺ ഹോസ്പിറ്റൽ, ഗുവാഹത്തി, ദമാനി ഹോസ്പിറ്റൽ, ദിബ്രുഗഡ്, ഗുവാഹതി മെഡിക്കൽ കോളേജ്, ഹോസ്പിറ്റൽ, ജെഎൻ മെഡിക്കൽ കോളേജ് ഹോസ്പിറ്റൽ, മഹാരാഷ്ട്ര, സുരടെക് ഹോസ്പിറ്റൽ, നാഗ്പൂർ, ഓറഞ്ച് സിറ്റി ഹോസ്പിറ്റൽ, നാഗ്പൂർ, ഹൈടെക് മെഡിക്കൽ കോളേജ് ഹോസ്പിറ്റൽ, ഭുവനേശ്വർ, കലിംഗ ഹോസ്പിറ്റൽ, ഭുവനേശ്വർ, ഇന്റർനാഷണൽ ഹോസ്പിറ്റൽ വൃക്കസംബന്ധമായ പ്രോഗ്രാം ആരംഭിക്കുന്നതിന് എല്ലാവരും സഹാരിയയുടെ സഹായം തേടിയിട്ടുണ്ട്. സാമ്പത്തികമായി ദരിദ്രരായ ആളുകൾക്ക് ഹൈദരാബാദിലെ ഒരു ചാരിറ്റി ഹോസ്പിറ്റൽ, മഹാവീർ ഹോസ്പിറ്റൽ, റിസർച്ച് സെന്റർ എന്നിവിടങ്ങളിൽ വൃക്കമാറ്റിവയ്ക്കൽ നടത്താവുന്ന ഒരു പ്രോഗ്രാം ഉപയോഗിച്ച് അസമിൽ സന്ദേശം പ്രചരിപ്പിക്കാനും അദ്ദേഹം പരിശ്രമിച്ചു. ഗുവാഹത്തിയിൽ സൗജന്യ മെഡിക്കൽ ക്ലിനിക് നടത്തുന്ന നോർത്ത് ഈസ്റ്റ് കെയർ ഫൗണ്ടേഷൻ എന്ന ചാരിറ്റബിൾ ഓർഗനൈസേഷൻ അദ്ദേഹം സ്ഥാപിച്ചു. ക്ലിനിക്ക് സൗജന്യ മെഡിക്കൽ കൺസൾട്ടേഷൻ നൽകുകയും പ്രദേശത്തെ രോഗികൾക്ക് സൗജന്യ മരുന്നുകൾ നൽകുകയും ചെയ്യുന്നു.
ഗവേഷണം
അവയവമാറ്റത്തെക്കുറിച്ച് സഹാരിയ ഗവേഷണം നടത്തി. പ്രൊഫസർ കെ. തനുജിയുടെ കീഴിൽ ജപ്പാനിലെ ടോകായ് യൂണിവേഴ്സിറ്റിയിലെ സ്കൂൾ ഓഫ് മെഡിസിനിൽ പരീക്ഷണാത്മക ട്രാൻസ്പ്ലാൻറേഷൻ, ട്രാൻസ്പ്ലാൻറേഷൻ ഇമ്മ്യൂണോളജി എന്നിവയിൽ പരിശീലനം നേടിയ ശേഷം ഈ വിഷയത്തെക്കുറിച്ചുള്ള ഗവേഷണങ്ങൾ അദ്ദേഹം തുടർന്നു. 2009 ൽ അമേരിക്കയിലെ ബോസ്റ്റണിലെ മസാച്ചുസെറ്റ്സ് ജനറൽ ഹോസ്പിറ്റലിൽ നടന്ന അന്താരാഷ്ട്ര ട്രാൻസ്പ്ലാൻറ് നിരീക്ഷണ പരിപാടിയിൽ അദ്ദേഹം പങ്കെടുത്തിട്ടുണ്ട്. ഐലറ്റ്, സെഗ്മെന്റൽ പാൻക്രിയാറ്റിക് ട്രാൻസ്പ്ലാൻറേഷൻ എന്നിവയിൽ പുതിയ സാങ്കേതിക വിദ്യകൾ വികസിപ്പിച്ചെടുത്ത ബഹുമതിയും സഹാരിയയുടേതാണ്. പിയർ റിവ്യൂ ചെയ്ത നിരവധി ജേണലുകളിൽ അദ്ദേഹം തന്റെ കണ്ടെത്തലുകൾ പ്രസിദ്ധീകരിച്ചു.
അവാർഡുകളും അംഗീകാരങ്ങളും
ഭാരത സർക്കാർ, 2014-ൽ, അദ്ദേഹത്തിന് പത്മശ്രീ നൽകി. മറ്റ് നിരവധി അവാർഡുകളും അംഗീകാരങ്ങളും അദ്ദേഹത്തിന് ലഭിച്ചിട്ടുണ്ട്:
മഹാരാഷ്ട്രയിലെ വാർധയിലെ ജവഹർലാൽ നെഹ്‌റു മെഡിക്കൽ കോളേജ് 2000 ൽ സഹരിയയെ പ്രൊഫസർ എമെറിറ്റസായി നിയമിച്ച് ബഹുമാനിച്ചു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1945-ൽ ജനിച്ചവർ
കാശുമരം
പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കാശുമരം. . 7 മീറ്ററോളം ഉയരം വയ്ക്കും. അഗസ്ത്യമലയുടെയും പെരിയാർ പ്രദേശത്തിന്റെയും കിഴക്കൻ ചെരിവുകളിൽ കാണുന്നു. കാട്ടുതീയും കാലിമേയ്ക്കലും വ്യാവസായികാവശ്യത്തിന് ഭൂപ്രകൃതി മാറ്റിയതും വിറകിനായി അമിതമായി മരം മുറിച്ചതുമെല്ലാം ഈ മരത്തെ വംശനാശഭീഷണിയിലാക്കിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ലൂസി മാത്തൻ
ഇന്ത്യൻ വംശജയായ ബ്രിട്ടീഷ് നേത്രരോഗവിദഗ്ദ്ധയും മുൻ പത്രപ്രവർത്തകയുമാണ് ലൂസി മാത്തൻ (ജനനം 1953). തുടക്കത്തിൽ ബിബിസിയിൽ ജോലി ചെയ്തിരുന്ന അവർ ഡോക്ടറായി വീണ്ടും പരിശീലനം നേടിയതിന് ശേഷം ഇന്ത്യയിലെ ഒരു ദരിദ്ര സംസ്ഥാനമായ ബീഹാറിലെ തിമിര അന്ധത ഭേദമാക്കാൻ ലക്ഷ്യമിട്ട് സെക്കൻഡ് സൈറ്റ് എന്ന ലാഭേച്ഛയില്ലാതെ പ്രവർത്തിക്കുന്ന ഒരു സംഘടന ആരംഭിച്ചു.
ജീവിതം
1970 കളുടെ മധ്യത്തിൽ സർറെ മിററിനായി പ്രവർത്തിച്ച മാത്തൻ ഒരു പ്രിന്റ് ജേണലിസ്റ്റായി ഔദ്യോഗിക ജീവിതം ആരംഭിച്ചു. 1976 ൽ ജോൺ ക്രെവനൻസ് ന്യൂസ്‌റൗണ്ടിൽ (ബിബിസിയുടെ കുട്ടികളുടെ വാർത്താ പരമ്പര) ജോലി ചെയ്യാൻ തുടങ്ങിയപ്പോൾ, ഒരു പ്രധാന ദേശീയ ടെലിവിഷൻ പ്രോഗ്രാം മുന്നിൽ നിന്ന് നയിക്കുന്ന ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷന്റെ ആദ്യത്തെ ബ്രിട്ടീഷ് ഏഷ്യൻ വനിതയായി അവർ മാറി. പ്രോഗ്രാമിന്റെ ആദ്യത്തെ സമർപ്പിത റിപ്പോർട്ടറായിരുന്നു അവർ - ആങ്കർമാൻ ജോൺ ക്രെവൻ പോലുള്ളവരും ബിബിസിക്കായി മറ്റ് വേഷങ്ങളിൽ പ്രത്യക്ഷപ്പെട്ടു. 1976 മുതൽ 1980 വരെ ന്യൂസ്‌റൗണ്ടിൽ ജോലി ചെയ്തു. ഈ കാലയളവിൽ, പ്രമുഖ ബ്രിട്ടീഷ് ബ്രോഡ്കാസ്റ്ററായ സമീറ അഹമ്മദിന് മാത്തൻ ഒരു പ്രചോദനമായി മാറി.
1988 ൽ അഫ്ഗാനിസ്ഥാനിൽ സ്ത്രീകളെക്കുറിച്ചുള്ള ഒരു ഡോക്യുമെന്ററി നിർമ്മിക്കുന്നതിനിടയിൽ, ഒരു പ്രാദേശിക ഡോക്ടറുമായുള്ള ഒരു സംഭാഷണം അവരുടെ അപ്പോഴത്തെ ജോലിയായ പത്രപ്രവർത്തനത്തെക്കുറിച്ച് പുനർവിചിന്തനം നടത്തുന്നതിന് കാരണമായി. “എനിക്ക് പെട്ടെന്ന് സ്വയം ഒരു തട്ടിപ്പ് അനുഭവപ്പെട്ടു. ഞാൻ വീണ്ടും ഒരു യുദ്ധമേഖലയിൽ പ്രവർത്തിക്കുകയാണെങ്കിൽ, ഞാൻ റിപ്പോർട്ടറയായിട്ടല്ല ഡോക്ടറായിട്ടായിരിക്കും പ്രവർത്തിക്കുക എന്ന് ശപഥം ചെയ്തു" അവർ പറഞ്ഞു. 36-ാം വയസ്സിൽ സെന്റ് ജോർജ്ജ് ഹോസ്പിറ്റൽ മെഡിക്കൽ സ്കൂളിൽ നേത്രരോഗവിദഗ്ദ്ധയായി വീണ്ടും പരിശീലനം നേടി. 1996 ൽ ഇന്ത്യയിലേക്കുള്ള യാത്രയ്ക്ക് ശേഷം, രാജ്യത്തിന്റെ വടക്കൻ ദരിദ്ര ഗ്രാമത്തിൽ തിമിരത്തിന്റെ ദൂഷ്യഫലങ്ങൾ ധാരാളം കണ്ടതിനാൽ, ഈ മേഖലയിലേക്ക് നേത്ര ശസ്ത്രക്രിയാ വിദഗ്ധരെ കൊണ്ടുവരുന്നതിനായി ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയായി സെക്കൻഡ് സൈറ്റ് എന്ന സംഘടന 2000 ഡിസംബറിൽ ആരംഭിച്ചു. 2012 ൽ ബീഹാറിലെ ചാരിറ്റി പ്രവർത്തനങ്ങൾക്ക് ബ്രിട്ടീഷ് മെഡിക്കൽ ജേണലിൽ നിന്ന് ആദ്യ കാരെൻ വൂ അവാർഡ് ലഭിച്ചു. 2018 ൽ ബീഹാർ സംസ്ഥാനത്തുടനീളമുള്ള ചെറിയ കമ്മ്യൂണിറ്റി നേത്ര ആശുപത്രികളിൽ പ്രവർത്തിച്ചുകൊണ്ട് 52,000 ത്തിലധികം ആളുകളുടെ കാഴ്ച പുനസ്ഥാപിച്ചു. ചാരിറ്റി പ്രവർത്തനങ്ങളിൽ നിന്ന് പ്രയോജനം നേടിയ മൊത്തം അന്ധരുടെ എണ്ണം ഇപ്പോൾ 450,000 ത്തിൽ കൂടുതലാണ്. തന്റെ കരിയറിലെ മാറ്റത്തെക്കുറിച്ചും ചാരിറ്റിയുടെ ആദ്യത്തെ 10 വർഷത്തെക്കുറിച്ചും എ റൺ‌വേ ഗോട്ട്: ക്യൂറിംഗ് ബ്ലൈൻഡ്നെസ് ഇൻ ഫോർഗോട്ടൻ ഇന്ത്യ എന്ന പുസ്തകത്തിൽ അവർ എഴുതിയിട്ടുണ്ട്. ഔട്ട്‌ഗ്രോയിംഗ് ദി ബിഗ്: സൈറ്റ് ഫോർ ഇന്ത്യസ് ബ്ലൈൻഡ്, എ ന്യൂ വേ ഓഫ് സീയിംഗ് ദി വേൾഡ് എന്ന ആദ്യ പുസ്തകത്തിൻ്റെ തുടർച്ച 2019 ജൂണിൽ പ്രസിദ്ധീകരിച്ചു. അവാർഡ് നേടിയ പത്രപ്രവർത്തകൻ സൈമൺ ബാർൺസ്, ഔട്ട്‌ഗ്രോയിംഗ് ദി ബിഗ് പുസ്തകത്തെ 'വിജയം' എന്നാണ് വിശേഷിപ്പിച്ചത്. 18 വർഷത്തിനിടയിൽ സെക്കൻഡ് സൈറ്റ് എന്ന ചാരിറ്റിക്ക് അതിന്റെ പ്രാധാന്യം വർദ്ധിപ്പിക്കാാൻ അനുവദിച്ച സൂപ്പർ പവർ ആണ് മനുഷ്യത്വം -അദ്ദേഹം എഴുതി.
മാത്തനും 46 വർഷങ്ങളായുള്ള അവരുടെ പങ്കാളി മാർക്കിനുമായി ഒരു മകനും ഒരു മകളുമുണ്ട്. അവർ ഫുട്ബോൾ കളിക്കുന്നത് ആസ്വദിക്കുകയും ബാലവിവാഹത്തെ നിരുത്സാഹപ്പെടുത്തുന്ന ഒരു പരിപാടിയുടെ ഭാഗമായി ഇന്ത്യയിലെ വനിതാ ഫുട്ബോളിന്റെ പ്രോത്സാഹനത്തിന് പങ്ക് വഹിക്കുകയും ചെയ്തു. ഓട്ടം ഇഷ്ട്ടപ്പെടുന്ന ലൂസി, സെക്കൻ്റ് സൈറ്റിനു വേണ്ടി പണം സ്വരൂപിക്കുന്നതിനായി മൂന്നു ലണ്ടൻ മാരത്തോണുകളും ഒരു ഹാഫ്-മാരത്തണും, ഒരു ട്രയാത്ത്ലോണും പൂർത്തിയാാക്കി. ലൂസി, 1970 കളിൽ അവരും മാർക്കും സുഹൃത്തുക്കളുമായി ചേർന്ന് രൂപീകരിച്ച സ്റ്റാർട്ട്ലെഡ് സെന്റ് എന്ന ബാൻഡിൽ ബാസ് ഗിത്താർ വായിക്കുന്നുമുണ്ട്.
2017 ൽ അവർ ഇന്ത്യയിലെ സാമ്പത്തികമായി പിന്നോക്കം നിൽക്കുന്ന പ്രദേശങ്ങളിലെ കുട്ടികളിൽ നിന്നും വിറ്റാമിൻ എ അപര്യാപ്തതയും അതിലൂടെയുണ്ടാകുന്ന അന്ധതയും ഉന്മൂലനം ചെയ്യുക എന്ന ലക്ഷ്യത്തിൽ FAME പ്രൊജക്റ്റ് ആരംഭിച്ചു. ഫുഡ് (F), വിറ്റാമിൻ എ (A), മീസിൽസ് വാക്സിനേഷൻ (M), എഡ്യൂക്കേഷൻ (E) എന്നതിൻ്റെ ചുരുക്കമാണ് FAME.
പുറം കണ്ണികൾ
വർഗ്ഗം:വനിതാ നേത്രരോഗവിദഗ്ദ്ധർ വർഗ്ഗം:ഇന്ത്യൻ വംശജരായ ബ്രിട്ടീഷുകാർ വർഗ്ഗം:ഇന്ത്യൻ ടെലിവിഷൻ മാധ്യമപ്രവർത്തകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1953-ൽ ജനിച്ചവർ
കൈതി
ലോകേഷ് കനകരാജ് രചനയും സംവിധാനവും നിർവ്വഹിച്ച് 2019- ൽ പുറത്തിറങ്ങിയ ഒരു ഇന്ത്യൻ തമിഴ് ഭാഷാ ആക്ഷൻ ത്രില്ലർ ചിത്രമാണ് കൈതി ( തർജ്ജമ.  തടവുകാരൻ ). ഡ്രീം വാരിയർ പിക്‌ചേഴ്‌സിന്റെ ബാനറിൽആർ പ്രകാശ്ബാബുവും എസ് ആർ പ്രഭുവും ചേർന്നാണ് ഇത് നിർമ്മിക്കുന്നത്, വിവേകാനന്ദ പിക്‌ചേഴ്‌സിന്റെ ബാനറിൽ തിരുപ്പൂർ വിവേക് ​​സഹനിർമ്മാണം ചെയ്യുന്നു. നരേൻ ,ഹരീഷ് ഉത്തമൻ അർജുൻ ദാസ്, ജോർജ്ജ് മരിയൻ , ധീന, ഹരീഷ് പേരടി , എന്നിവർക്കൊപ്പം കാർത്തിയും പ്രധാന വേഷത്തിൽ അഭിനയിക്കുന്നു.
ഷൂട്ടിങ്ങിനിടെ പകൽ സീക്വൻസുകളൊന്നും നടക്കാതെ, രാത്രിയിലാണ് ചിത്രം പൂർണ്ണമായും ചിത്രീകരിച്ചത്. പാട്ടുകളില്ലാത്ത ചിത്രമാണിത്, പശ്ചാത്തലസംഗീതം ഒരുക്കിയത് സാം സി എസ് ആണ്. ഛായാഗ്രഹണവും എഡിറ്റിംഗും യഥാക്രമം സത്യൻ സൂര്യനും ഫിലോമിൻ രാജും നിർവ്വഹിച്ചു. ദീപാവലി ഉത്സവത്തിന് മുന്നോടിയായി 2019 ഒക്ടോബർ 25-നാണ് കൈതി റിലീസ് ചെയ്തത്. അഭിനേതാക്കളുടെ പ്രകടനം, സംവിധാനം, രചന, റിയലിസ്റ്റിക് ആക്ഷൻ സീക്വൻസുകൾ, പാട്ടുകൾ ഒഴിവാക്കൽ, മുഖ്യധാരാ തമിഴ് സിനിമയിലെ മറ്റ് ഘടകങ്ങൾ എന്നിവയെ പ്രശംസിച്ചുകൊണ്ട് നല്ല അവലോകനങ്ങൾക്ക് ഇത് തുറന്നുകൊടുത്തു. നല്ല സ്വീകരണത്തിന് ശേഷം, ചിത്രം ബോക്‌സ് ഓഫീസ് വിജയമായി മാറി, ₹105 കോടിയിലധികം നേടി.
കഥാസംഗ്രഹം
അടുത്തിടെ മോചിതനായ ഒരു തടവുകാരൻ തന്റെ മകളെ കാണുന്നതിന് പകരമായി വിഷം കലർന്ന പോലീസുകാരെ ആശുപത്രിയിലേക്ക് കൊണ്ടുപോകാൻ സമയത്തിനെതിരെ മത്സരിക്കുന്നു, അതേസമയം തന്നെ പിന്തുടരുന്ന കുറ്റവാളികളെ ഒഴിവാക്കുന്നു
ദ നെറ്റ് (2016ലെ ചലച്ചിത്രം)
കിം കി ഡുക് സംവിധാനം ചെയ്ത് 2016 ൽ പുറത്തിറങ്ങിയ കൊറിയൻ ചലച്ചിത്രമാണ് ദ നെറ്റ്. 2016 ലെ ടൊറന്റോ ചലച്ചിത്രോത്സവത്തിലായിരുന്നു ഇതിന്റെ ആദ്യ പ്രദർശനം.
പ്രമേയം
റ്യൂ സ്യുങ്- ബും, നം ചൂൽ-വൂ എന്ന ദരിദ്ര മത്സ്യ തൊഴിലാളിയായി ഈ ചിത്രത്തിൽ വേഷമിടുന്നു. വടക്കേ കൊറിയയിൽ ഭാര്യയും  മകളുമൊത്ത് ലളിത ജീവിതം നയിക്കുകയാണ് നം, ഒരു ദിവസം മത്സ്യ ബന്ധനത്തിനിടെ നമ്മിന്റെ വല ബോട്ടിന്റെ എഞ്ചിനിൽ കുരുങ്ങുന്നു. യാദൃച്ഛികമായി തെക്കൻ കൊറിയൻ തീരത്തേക്കു നീങ്ങിയ ബോട്ട്, ചാരവൃത്തി ആരോപിച്ച് തെക്കൻ കൊറിയൻ അധികൃതർ പിടിച്ചെടുക്കുന്നു. കഠിന പീഡനങ്ങളുടെയും മർദ്ദനങ്ങളുമേറ്റ് അവശനായ നം വീട്ടിലേക്കു മടങ്ങാൻ ശ്രമിക്കുന്നു. തന്റെ ജീവിതം പഴയതു പോലെയാകില്ലെന്ന് നം ഒടുവിൽ തിരിച്ചറിയുകയാണ്.
അവലംബം
വർഗ്ഗം:കിം കി ഡുക്ക് സംവിധാനം ചെയ്ത ചിത്രങ്ങൾ വർഗ്ഗം:2016-ൽ പുറത്തിറങ്ങിയ ദക്ഷിണ കൊറിയൻ ചലച്ചിത്രങ്ങൾ
ചാലദാ ഹരി നാമ
അന്നമാചാര്യ ഹംസധ്വനിരാഗത്തിൽ ഖണ്ഡ ചാപ്പ് താളത്തിൽചിട്ടപ്പെടുത്തിയ ഒരു കൃതിയാണ് ചാലദാ ഹരി നാമ. തെലുഗുഭാഷയിലാണ് ഈ കൃതി രചിച്ചിരിക്കുന്നത്.
പല്ലവി
ചാലദാ ഹരി നാമ സൗഖ്യാവൃതമു തമകു ചാലദാ ഹിതവൈന ചവുലെല്ല നൊസഗാ (ചാലദാ)
മക്ഡൗഗൽ സൗണ്ട്
മക്ഡൗഗൽ സൗണ്ട് കാനഡയിലെ നുനാവട്ടിലെ ക്വിക്കിക്താലൂക്കിലുള്ള ഒരു ആർട്ടിക് ജലപാതയാണ്. തെക്കുകിഴക്കൻ ബാതർസ്റ്റ് ദ്വീപിനും പടിഞ്ഞാറൻ കോൺവാലിസ് ദ്വീപിനും ഇടയിലാണ് ഇത് സ്ഥിതി ചെയ്യുന്നത്. ഇതിൻറെ തെക്കൻ പ്രവേശന മുഖം പാരി ചാനലിലേക്കും അതിനപ്പുറം ബാരോ കടലിടുക്കിലേക്കും തുറക്കുന്നു. ഇതിൻറെ വടക്കൻ മുഖം ക്രോസിയർ കടലിടുക്കിലേക്കാണ് തുറക്കുന്നത്. മക്ഡൗഗൽ സൗണ്ടിലെ മിൽനെ ദ്വീപ്, ലിറ്റിൽ കോൺവാലിസ് ദ്വീപ്, വുഡ് ദ്വീപ്, നീൽ ദ്വീപുകൾ, ട്രൂറോ ദ്വീപ്, ബേക്കർ ദ്വീപ് എന്നിവയുൾപ്പെടെയുള്ള നിരവധി ചെറു ദ്വീപുകളിൽ ജനസംഖ്യയുണ്ട്.
ചാലദാ ഹരി നാമ
ചരണം 2
തഗു വെങ്കടേശു കീർതന മൊകടി ചാലദാ ജഗമുലോ കൽപ ഭൂജംബുവലേ നുംഡാ സൊഗിസി ഈ വിഭൂനിദാസുലകരുണ ചാലദാ നഗവു ജൂപുല നുന്നത മെപുഡു ജൂപ (ചാലദാ) ജയ ഗോവിന്ദ ഹരേ, ജയഗോവിന്ദ ഹരേ (4)
പുറത്തേക്കുള്ള കണ്ണികൾ
വർഗ്ഗം:അന്നമാചാര്യ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ഹംസധ്വനി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ഖണ്ഡ ചാപ്പ് താളത്തിൽ ചിട്ടപ്പെടുത്തിയ സംഗീതകൃതികൾ
നാർമർ
നാർമർ (പുരാതന ഈജിപ്ഷ്യൻ ഭാഷയിൽ അർത്ഥം: "വേദനാജനകം," "കുത്തുക," "പരുഷമായത്" "ഭയങ്കര കാറ്റ്ഫിഷ്";     ഏകദേശം 3273 - 2987 ബി.സി.ഇ ) ആദ്യകാലരാജവംശത്തിൽനിന്നുള്ള ഈജിപ്ഷ്യൻ ഫറവോയായിരുന്നു. രാജവംശാതീത കാലഘട്ടങ്ങൾക്കു മുമ്പുള്ള രാജാവായ കായുടെ പിൻഗാമിയായിരുന്നു അദ്ദേഹം. പല ചരിത്രകാരന്മാരും അദ്ദേഹത്തെ ഈജിപ്തിനെ ഏകീകരിച്ച വ്യക്തിയും ഒന്നാം രാജവംശത്തിന്റെ സ്ഥാപകനുമായി കണക്കാക്കുന്നു. ഏകീകരിക്കപ്പെട്ട ഈജിപ്തിന്റെ ആദ്യത്തെ ഭരണാധികാരിയും അദ്ദേഹം ആണെന്ന് വിശ്വസിക്കപ്പെടുന്നു. ഭൂരിഭാഗം ഈജിപ്റ്റോളജിസ്റ്റുകളും വിശ്വസിക്കുന്നത് നാർമെറും മെനെസും ഒരേ വ്യക്തിയായിരുന്നുവെന്നാണ്.
വ്യക്തി വിവരം
3100 ബി.സി.ഇ ആണ് നാർമറുടെ ഭരണത്തിന്റെ തുടക്കത്തെക്കുറിക്കുന്നതിനു സാധാരണയായി നൽകിയിരിക്കുന്ന തീയതി. ചരിത്രപരമായ തെളിവുകളും റേഡിയോകാർബൺ ഡേറ്റിംഗും അനുസരിച്ച് ഭരണസമയം 3273–2987 ബി.സി.ഇ ആണെന്ന് കണക്കാക്കുന്നു.
പേര്
വലത്ത്‌|ലഘുചിത്രം| കാറ്റ്ഫിഷ്, ഉളി എന്നീ ചിഹ്നങ്ങൾ കൊണ്ട് നാർമറിന്റെ പേര് പ്രതിനിധീകരിച്ചിരിക്കുന്നു. നാർമറിന്റെ പേരിന്റെ അക്ഷരവിന്യാസത്തിൽ ഒരു ക്യാറ്റ്ഫിഷ്, ഒരു ഉളി എന്നിവയ്ക്കുള്ള ഹൈറോഗ്ലിഫുകൾ അടങ്ങിയിരിക്കുന്നു. അതിനാൽ ഈ പേര് "നാർമർ" ( റിബസ് തത്വം ഉപയോഗിച്ച്) എന്ന് വായിക്കുന്നു. ഈ പദം ചിലപ്പോൾ "രോഷത്തോടെയുള്ള ക്യാറ്റ്ഫിഷ്" എന്ന് വിവർത്തനം ചെയ്യപ്പെടുന്നു. എന്നാലും, ഈ വായനയെക്കുറിച്ച് പണ്ഡിതരുടെ ഇടയിൽ സമവായമില്ല. പേരിന്റെ മറ്റ് വിവർത്തനങ്ങളിൽ ″ കോപത്തോടുകൂടിയ കാറ്റ്ഫിഷ്, പോരാടുന്ന കാറ്റ്ഫിഷ്, ചീത്ത കാറ്റ്ഫിഷ്, ഭീഷണിപ്പെടുത്തുന്ന കാറ്റ്ഫിഷ് ″, "കടിക്കുന്ന കാറ്റ്ഫിഷ്" എന്നിവ ഉൾപ്പെടുന്നു. മറ്റു ചില പണ്ഡിതന്മാർ "ക്യാറ്റ്ഫിഷ്" ഉൾപ്പെടുത്താത്ത രീതിയിൽ പേര് വായിക്കാൻ ശ്രമിക്കുന്നു,  എന്നാൽ ഈ സമീപനങ്ങൾ പൊതുവായി അംഗീകരിക്കപ്പെട്ടിട്ടില്ല.
രണ്ട് ചിത്രലിപികളും സംയോജിപ്പിക്കുന്നതിനുപകരം, നാർമറിന്റെ പേര് പലപ്പോഴും ചുരുക്കരൂപത്തിൽ കാറ്റ്ഫിഷ് ചിഹ്നം മാത്രം ഉപയോഗിച്ച് കാണിക്കുന്നു. ചില സന്ദർഭങ്ങളിൽ, പേര് ഒരു തിരശ്ചീന രേഖയാൽ മാത്രം പ്രതിനിധീകരിക്കുന്നു. ലളിതവൽക്കരിച്ച ഈ അക്ഷരവിന്യാസങ്ങൾ സന്ദർഭത്തിന്റെ ഔപചാരികതയുമായി ബന്ധപ്പെട്ടിരിക്കുന്നതായി കണക്കാക്കപ്പെടുന്നു. ശിലാഫലകങ്ങളിലും ഔദ്യോഗികമുദ്രകളിലും മുദ്രകളിൽ സെറഖ് കാണിക്കേണ്ട എല്ലാ സാഹചര്യങ്ങളിലും രണ്ട് ചിഹ്നങ്ങളും ഉപയോഗിക്കുന്നു. പക്ഷേ മൺപാത്രത്തിലോ ഒരു ശിലാ ലിഖിതത്തിലോ പേര് കാണിച്ചിരിക്കുമ്പോൾ കാറ്റ്ഫിഷ് അല്ലെങ്കിൽ അതിന്റെ ലളിതമായ പതിപ്പാണ് ഉപയോഗിച്ചിരിക്കുന്നത്.
നാർമറിന്റെ പേരിന്റെ രണ്ട് വ്യത്യസ്ത അക്ഷരവിന്യാസങ്ങളും കണ്ടെത്തിട്ടിയിട്ടുണ്ട്. തർഖാനിൽ നിന്നുള്ള മണ്ണുകൊണ്ടുള്ള രേഖാചിഹ്നത്തിൽ സെരെഖിൽ ത്ꜣജ് -പക്ഷിയുടെ (ഗാർഡിനർ ചിഹ്നം G47 "താറാവ്") കൂട്ടിച്ചേർത്തിട്ടുണ്ട്. ഇത് "പുരുഷനായ നാർമർ" എന്ന് അർത്ഥമാക്കുന്നു; എന്നാലും ഇലോന റെഗുൾസ്കിയുടെ അഭിപ്രായത്തിൽ  മൂന്നാമത്തെ ചിഹ്നം ([ ṯꜣj ] -പക്ഷി) വളരെ അപൂർവമായി മാത്രമേ കാണപ്പെടുന്നു എന്നുള്ളതുകൊണ്ട് അത് രാജകീയ നാമത്തിന്റെ അവിഭാജ്യ ഘടകമല്ല എന്നാണ്. അധിക ചിഹ്നം പേരിന്റെ ഭാഗമല്ല  പക്ഷേ ചിത്രീകരണത്തിന്റെ സൗകര്യാർത്ഥം അത് സെറേഖിനുള്ളിൽ ഇട്ടു എന്നാണ് ഗോഡ്രോണെന്റെ നിഗമനം.
അബിഡോസിൽ നിന്നുള്ള ശവക്കല്ലറകളിലെ രണ്ട് മുദ്രകളിൽ നാർമറിന്റെ പേര് സവിശേഷമായ രീതിയിൽ ചിത്രീകരിച്ചിരിക്കുന്നു. പരമ്പരാഗതമായി ഉളിയുടെ ചിഹ്നം കാണിക്കുമ്പോൾത്തന്നെ കാറ്റ്ഫിഷിന്റെ ചിഹ്നം പ്രതീക്ഷിക്കുന്നിടത്ത്, നിരവധി പണ്ഡിതന്മാർ മൃഗങ്ങളുടെ ചർമ്മമായി വ്യാഖ്യാനിക്കുന്നു ഒരു ചിഹ്നം പ്രത്യക്ഷപ്പെടുന്നു. ഡ്രയറിന്റെ അഭിപ്രായത്തിൽ ഇത് ഒരു കാളവാലോടുകൂടിയ ഒരു ക്യാറ്റ്ഫിഷ് ആയിരിക്കാം. നാർമർ പാലറ്റിലെ നാർമറിന്റെ ചിത്രത്തിൽ ശക്തിയുടെ പ്രതീകമായി കാളയുടെ വാൽ ധരിച്ചിരിക്കുന്നതായി കാണിക്കുന്നു.
മെനസുമായുള്ള താരതമ്യം
ലോവർ ഈജിപ്തിനേയും അപ്പർ ഈജിപ്തിനേയും കീഴടക്കി ഈജിപ്തിനെ ഏകീകരിച്ചത് നാർമറാണെന്നു കരുതപ്പെടുന്നു. പുരാതന ഈജിപ്തിലെ ആദ്യത്തെ രാജാവായി മെനെസിനെ പരമ്പരാഗതമായി കണക്കാക്കുന്നു. ഭൂരിപക്ഷം ഈജിപ്റ്റോളജിസ്റ്റുകളും നാർമറിനെ മെനെസെന്ന അതേ വ്യക്തിയായി കണക്കാക്കുന്നു. എന്നാൽ മറ്റു ചിലർ നാർമറുടെ പിൻഗാമിയായ ഹൊർ-ആഹയെയാണ് മെനസായി പരിഗണിക്കുന്നത്.
ആശയക്കുഴപ്പത്തിനു കാരണം നാമകരണത്തിലുള്ള വ്യത്യാസമാണ്. "നാർമർ" ഒരു ഹോറസ് നാമമാണ്. "മെനെസ്" ഒരു സെഡ്ജ്, ബീ നാമവും (വ്യക്തിഗത അല്ലെങ്കിൽ ജനനനാമം). പുതിയ രാജ്യകാലഘട്ടത്തിൽ പ്രത്യക്ഷപ്പെട്ടു തുടങ്ങിയ രാജാക്കന്മാരുടെ എല്ലാ പട്ടികകളിലും രാജാക്കന്മാരുടെ വ്യക്തിപരമായ പേരുകളാണ് രേഖപ്പെടുത്തിയിരിക്കുന്നത്. മിക്കവാറും എല്ലാം പട്ടികകളുടെയും തുടക്കം മെനെസിൽ നിന്നാണ്. എന്നാൽ പുരാവസ്തുരേഖകളിൽ നിന്ന് ലഭിച്ചിട്ടുള്ള ഹോറസ് നാമങ്ങൾ രാജാക്കന്മാരുടെ പട്ടികയിൽ രേഖപ്പെടുത്തിയിട്ടുള്ള വ്യക്തിഗതനാമങ്ങളുമായി താരതമ്യം ചെയ്യാനുള്ള ബുദ്ധിമുട്ട് മൂലം നാർമർ തന്നെയാണ് മെനസ് എന്ന് തീർച്ചപ്പെടുത്താൻ കഴിഞ്ഞിട്ടില്ല.
നാർമറോ അല്ലെങ്കിൽ ഹോർ-ആഹയോ മെനെസ് ആണെന്നുള്ളതിനു തെളിവായി രണ്ട് രേഖകൾ ചൂണ്ടിക്കാണിക്കാറുണ്ട്. ആദ്യത്തേത് ഹോർ-ആഹയുടെ അമ്മയാണെന്ന് കരുതപ്പെടുന്ന നീത്ഹൊടെപ് രാജ്ഞിയുടെ നഖാഡയിലുള്ള ശവകുടീരത്തിൽ നിന്ന് കണ്ടെത്തിയ "നഖാഡ ലേബൽ" ആണ്. ഈ ലേബലിൽ ഹൊർ-ആഹയുടെ സെരഖിനൊപ്പം മറ്റു ചിഹ്നങ്ങൾ കൂട്ടിച്ചേർത്തിരിക്കുന്നു. ചില ഗവേഷകർ ഈ ചിഹ്നങ്ങളെ "മെനെസ്" എന്നു വ്യാഖാനിക്കുന്നു. രണ്ടാമത്തേത് അബിഡോസിൽ നിന്നുള്ള ഒരു മുദ്രയാണ്. ഇതിൽ നാർമറിന്റെ സെരഖിനും "എംഎൻ " എന്ന ചിഹ്നവും മാറി മാറി ഉപയോഗിക്കുന്നു. "എംഎൻ " എന്ന ചിഹ്നം മെനസ്സിന്റെ പേരിന്റെ ചുരുക്കമായി വ്യാഖാനിക്കുന്നു. ഈ തെളിവുകൾ അടിസ്ഥാനമാക്കി നാർമർ അല്ലെങ്കിൽ ഹൊർ-ആഹ ആണ് മെനസ് എന്നതിനുള്ള വാദഗതികൾ നിലവിലുണ്ട്.
ഡെൻ, ക എന്നീ രാജാക്കന്മാരുടെ ശവകുടീരങ്ങൾക്കു സമീപത്തെ രണ്ട് ശവക്കല്ലറകളിലുള്ള മുദ്രകളിലുള്ള രാജാക്കന്മാരുടെ പട്ടികയിൽ ആദ്യരാജാവായി നാർമറെയും അദ്ദേഹത്തിന്റെ പിൻഗാമിയായി ഹോർ-ആഹയെയും കാണിച്ചിരിക്കുന്നു. ഈജിപ്തോളജിസ്റ്റുകൾ ഒന്നാം രാജവംശത്തെതായി കരുതുന്ന എല്ലാ രാജാക്കന്മാരും ഈ പട്ടികയിൽ ഉൾപ്പെടുന്നു. ഒന്നാം രാജവംശത്തിലെ ആദ്യത്തെ രാജാവായിരുന്നു നാർമർ എന്നതിന്റെ ശക്തമായ തെളിവാണ് ശവക്കല്ലറകളിൽ കാണപ്പെട്ട ഈ മുദ്രകൾ. അതിനെ അടിസ്ഥാനമാക്കി നാർമർ തന്നെയാണ് മെനസ് എന്ന് അഭിപ്രായമുണ്ട്.
നാർമറും ഈജിപ്തിന്റെ ഏകീകരണവും
1897-1898 -ൽ ഹൈരാകൊൺപൊളിസിലാണ്, ജെയിംസ് ഇ. ക്യുബെൽ പ്രശസ്തമായ നാർമർ പാലേറ്റ് കണ്ടെത്തിയത്. നാർമൻ പാലേറ്റിന്റെ ഒരു വശത്ത് നാർമർ അപ്പർ ഈജിപ്തിന്റെ കിരീടം ധരിച്ചും മറുവശത്ത് ലോവർ ഈജിപ്തിന്റെ കിരീടം ധരിച്ചും കാണപ്പെടുന്നു. ഇതടിസ്ഥാനമാക്കി നാർമർ രണ്ട് ദേശങ്ങളെയും ഏകീകരിച്ചു എന്ന് സിദ്ധാന്തിക്കുന്നു. എന്നാലും നാർമർ പാലേറ്റ് ഒരു യഥാർത്ഥ ചരിത്രസംഭവത്തെ പ്രതിനിധീകരിക്കുന്നുണ്ടോ അല്ലെങ്കിൽ പൂർണ്ണമായും പ്രതീകാത്മകമാണോ എന്ന് ചർച്ചചെയ്യപ്പെട്ടിട്ടുണ്ട്.
ഈജിപ്തിന്റെ "ഏകീകരണവുമായി" നാർമറിനുള്ള പ്രാധാന്യം വ്യക്തമാക്കുന്നത് നാർമർ പാലറ്റിൽ മാത്രമല്ലാതെ, ഒരു സിലിണ്ടർ മുദ്രയിലും  നാർമർ വാർഷിക ലേബൽ,, നാർമർ ചെപ്പുകൾ എന്നിവയിൽ ആ സംഭവം അനുസ്മരിക്കപ്പെടുന്നു എന്നതാണ്. സംഭവത്തിന്റെ അനന്തരഫലങ്ങൾ നാർമറിന്റെ അധികാരദണ്ഡിൽ അനുസ്മരിക്കപ്പെട്ടിരിക്കുന്നു. പുരാതന ഈജിപ്തുകാർക്കിടയിൽ ഏകീകരണത്തിന്റെ പ്രാധാന്യം കാണിക്കുന്നത് രണ്ട് നെക്രോപോളിസ് മുദ്രകളിൽ ആദ്യത്തെ രാജാവായി നാർമറിനെ കാണിക്കുന്നുവെന്നതും പിൽക്കാലത്തെ രാജാക്കന്മാരുടെ പട്ടികയിൽ ആദ്യത്തെ രാജാവായിനെ മെനെസിനെ രേഖപ്പെടുത്തന്നതിലൂടെ വ്യക്തമാണ്. നാർമറിനു മുമ്പായി ഏതാനും രാജാക്കന്മാരുടെ പുരാവസ്തുതെളിവുകൾ ഉണ്ടെങ്കിലും അവയൊന്നും ആ ഉറവിടങ്ങളിൽ പരാമർശിച്ചിട്ടില്ല. പുരാതന ഈജിപ്തുകാരുടെ വീക്ഷണകോണിൽ നിന്ന്, ചരിത്രം ആരംഭിച്ചത് നാർമറും ഈജിപ്തിന്റെ ഏകീകരണവും കൊണ്ടാണെന്നും അദ്ദേഹത്തിന് മുമ്പുള്ളതെല്ലാം മിഥ്യയുടെ മണ്ഡലത്തിലേക്ക് തരംതാഴ്ത്തപ്പെട്ടുവെന്നും പറയാൻ കഴിയും.
നാർമർ കാനാനിൽ
മാനിതോയുടെ ചരിത്രപ്രകാരം ( യൂസിബിയസിന്റെ ഉദ്ധരമണനുസരിച്ച്) "മെനെസ് ഒരു വിദേശാക്രമണം നടത്തി പ്രശസ്തി നേടി." ഇത് ശരിയാണെങ്കിൽ ഒപ്പം നാർമറിനെ സൂചിപ്പിക്കുന്നതുമാണെന്ന് കരുതുകയുമാണെങ്കിൽ, അത് കാനാൻ ദേശത്തേക്കായിരുന്നു. അവിടെ ഒൻപത് വ്യത്യസ്തസ്ഥലങ്ങളിൽ നാർമറുടെ സെറഖ് കണ്ടെത്തിയിട്ടുണ്ട്. നാർമറുടെ ഭരണകാലത്ത് കാനാനിൽ ഈജിപ്ഷ്യൻ സാന്നിധ്യം ഉയരുകയും പിന്നീട് അത് കുറയുകയും ചെയ്തു. ചരിത്രകാരന്മാരുടെ അഭിപ്രായത്തിൽ ഈജിപ്തും കനാനും തമ്മിലുള്ള ബന്ധം "അഞ്ചാം സഹസ്രാബ്ദത്തിന്റെ അവസാനത്തോടെ ആരംഭിച്ചു, രണ്ടാം രാജവംശത്തിന്റെ കാലഘട്ടത്തിൽ ഇത് പൂർണ്ണമായും അവസാനിച്ചു." ഈ കാലഘട്ടത്തിൽ 33 ഈജിപ്ഷ്യൻ സെറഖുകൾ കാനാനിൽ നിന്ന് കണ്ടെത്തിയിട്ടുണ്ട്, ഇതിൽ 20 എണ്ണം നാർമറിന്റേതാണ്. നാർമറിനു മുമ്പ്, കാനാനിൽ കഅയുടെ ഒരു സെറഖ്, ഇറി-ഹോറിന്റെ പേരിലുള്ള ഒരു ലിഖിതം എന്നിവ മാത്രമേ കണ്ടെത്തിയിട്ടുള്ളൂ. ഇറി-ഹോറിനേക്കാൾ മുമ്പുള്ള സെറഖുകൾ ഒന്നുകിൽ ഒരു പ്രത്യേക രാജാവിനെ പരാമർശിക്കാത്ത സാധാരണ സെറെഖുകളാണ്, അതല്ലെങ്കിൽ അവ അബിഡോസിൽ സാക്ഷ്യപ്പെടുത്തിയിട്ടില്ലാത്ത രാജാക്കന്മാരുടേതാണ്. നാർമറിന്റെ പിൻഗാമിയായ ഹോർ-ആഹയുടെ ഒരു സെറഖ് മാത്രമേ കനാനിൽ നിന്ന് കണ്ടെത്തിയിട്ടുള്ളൂ.'' ഇത് നാർമറിനുശേഷം ഈജിപ്ഷ്യൻ സാന്നിധ്യം കാനാനിൽ കുറയുന്നതിന്റെ സൂചനയായി കണക്കാക്കുന്നു. ആദ്യ രണ്ട് രാജവംശങ്ങളുടെ ശേഷിക്കുന്ന രാജാക്കന്മാരുടെ വളരെ കുറച്ച് സെരെഖുകൾ കാനാനിൽ കണ്ടെത്തിയിട്ടുണ്ട്.
നൈൽനദീതടത്തിലെ കളിമണ്ണുകൊണ്ടുണ്ടാക്കിയ മൺപാത്രങ്ങളിൽനിന്നും പ്രാദേശിക കളിമണ്ണുകൊണ്ട് ഈജിപ്ഷ്യൻ ശൈലിയിലുണ്ടാക്കിയ മൺപാത്രങ്ങളിൽനിന്നും കാനാനിലെ ഈജിപ്ഷ്യൻ സ്വാധീനം തിരിച്ചറിയാം. രണ്ടാമത്തെ തെളിവ് വെറും കച്ചവടത്തിലുപരി കാനാനിലെ ഈജിപ്ഷ്യൻ കോളനികളുടെ നിലനിൽപ്പിനെ സൂചിപ്പിക്കുന്നു.
കാനാനിലെ ഈജിപ്തിന്റെ പങ്കിന്റെ സ്വഭാവത്തെക്കുറിച്ച് വ്യത്യസ്ത അഭിപ്രായങ്ങളുണ്ട്. ചില പണ്ഡിതർ കാനാനിൽ ഈജിപ്തിന്റെ സൈനിക അധിനിവേശമുണ്ടായിരുന്നുവെന്നഭിപ്രായപ്പെടുന്നു. എന്നാൽ മറ്റു പണ്ഡിതർ കാനാൻ ഈജിപ്തിന്റെ വ്യാപാരകോളനി മാത്രമായിരുന്നുവെന്നഭിപ്രായപ്പെടുന്നു. രാജവംശം 0 മുതൽ രാജവംശം 1 കാലഘട്ടം വരെയുള്ള കാലത്തിൽ ഈജിപ്ഷ്യൻ ശൈലിയിലുള്ള നിർമ്മാണ ശൈലി ഉപയോഗിച്ച് നിർമ്മിച്ച ടെൽ എസ്-സകാനിലെ കോട്ടകളുടെ സാന്നിധ്യം കാനാനിൽ ഈജിപ്ഷ്യൻ സൈനിക സാന്നിധ്യമുണ്ടായിരുന്നതിന്റെ തെളിവായി കണക്കാക്കുന്നു.
പുരാതന ഈജിപ്തിന് കാനാനിലേക്കുള്ള (അതിലൂടെയുള്ള) വ്യാപാരത്തിന്റെ നിയന്ത്രണം പ്രധാനപ്പെട്ടതായിരുന്നു. സൈനിക അധിനിവേശത്താൽ നാർമർ കാനാനിൽ ഈജിപ്തിന്റെ സ്വാധീനം സ്ഥാപിച്ചിട്ടില്ലെങ്കിൽകൂടി ഈജിപ്ഷ്യൻ അധികാരം വീണ്ടും ഊട്ടിയുറപ്പിക്കുന്നതിനോ അല്ലെങ്കിൽ ആ മേഖലയിൽ ഈജിപ്തിന്റെ സ്വാധീനമേഖല വർദ്ധിപ്പിക്കുന്നതിനോ വേണ്ടി നാർമർ നടത്തിയ സൈനികനീക്കം വിശ്വസനീയമാണ്.
നീത്ത്ഹൊടെപ്
നീത്ത്ഹൊടെപിന്റെ ശവകുടീരമാണെന്നു വിശ്വസിക്കുന്ന രൂപത്തിൽ നാർമർ, ഹോർ-ആഹ എന്നിവരുടെ പേരുകൾ കാണപ്പെടുന്നു. ഇവർ നാർമറിന്റെ രാജ്ഞിയും ഹോർ-ആഹയുടെ അമ്മയുമാണെന്ന് ഈജിപ്റ്റോളജിസ്റ്റുകൾ കണക്കാക്കുന്നു. നീത്ത്ഹൊടെപ്പിന്റെ പേരിന്റെ അർത്ഥം " നീത്ത് സംതൃപ്തനാണ്" എന്നാണ്. ഇത് സൂചിപ്പിക്കുന്നത് അവർ ലോവർ ഈജിപ്തിലെ രാജകുമാരിയായിരുന്നു എന്നാണ്. ( ഈജിപ്തിന്റെ ഏകീകരണം പൂർത്തിയാക്കാൻ നാർമർ കീഴടക്കിയ പ്രദേശമായ പടിഞ്ഞാറൻ ഡെൽറ്റയിലെ സെയ്സ് നഗരത്തിന്റെ രക്ഷാധികാരി ദേവതയാണ് നീത്ത് എന്ന വസ്തുതയെ അടിസ്ഥാനമാക്കിയാണ് ഈ അഭിപ്രായം ). ഈ തെളിവുകളെ അടിസ്ഥാനമാക്കി ഈജിപ്തിലെ രണ്ടു പ്രദേശങ്ങളും ഏകീകരിക്കാനുള്ള വിവാഹമായിരുന്നു നാർമറിന്റേതെന്നും ഈജിപ്റ്റോളജിസ്റ്റുകൾ സൂചിപ്പിക്കുന്നു. അവരുടെ ശവകുടീരം അപ്പർ ഈജിപ്തിലെ നഖാഡയിലാണെന്ന വസ്തുത അടിസ്ഥാനമാക്കി ഈജിപ്തിന്റെ ഏകീകരണത്തിനു മുമ്പു നഖാഡ ഭരിച്ചിരുന്ന ഭരണാധികാരികളുടെ പിൻഗാമിയാണ് നീത്ത്ഹൊടെപ്പെന്നു ചിലർ നിഗമനം നടത്തുന്നു. നാർമർ മേസ്ഹെഡ് ഈ വിവാഹത്തെ അനുസ്മരിപ്പിക്കുന്നുവെന്നും അഭിപ്രായമുണ്ട്. എന്നാൽ 2012-ൽ സിനായിൽ പിയറി തല്ലെത്കണ്ടെത്തിയ ലിഖിതം നീത്ത്ഹൊടെപ്പ് നാർമറിന്റെ ഭാര്യയായിരുന്നോ എന്നതിനെക്കുറിച്ച് ചോദ്യങ്ങൾ ഉണർത്തുന്നു. ചരിത്രത്തിൽ രേഖപ്പെടുത്തപ്പെട്ട ആദ്യത്തെ പുരാണേതര സ്ത്രീയാണ് നീത്ത്ഹൊടെപ്പ്.
ശവകുടീരം
ലഘുചിത്രം| നർമറിന്റെ ശവകുടീരം ഉൾക്കൊള്ളുന്ന ഉമ് എൽ-ഖാബിലെ ബി 17, ബി 18 അറകൾ. അപ്പർ ഈജിപ്തിലെ അബിഡോസിനടുത്തുള്ള ഉമ് എൽ-ഖാബിലെ നാർമറുടെ ശവകുടീരത്തിൽ ചേർന്നിരിക്കുന്ന രണ്ട് അറകളുണ്ട്. (ബി 17, ബി 18),എമിലെ അമീലീനോയും പെട്രിയും ബി 17, ബി 18 എന്നീ ശവകുടീരങ്ങൾ പരിശോധിച്ചെങ്കിലും 1964 ൽ മാത്രമാണ് അവയ നാർമറിന്റേതാണെന്ന് തിരിച്ചറിഞ്ഞത്. നാർമറിന്റെ ശവകുടീരം നാർമറിനു മുമ്പ് അപ്പർ ഈജിപ്ത് ഭരിച്ചിരുന്നതായി കരുതപ്പെടുന്ന കഅയുടെയും നാർമറിന്റെ പിൻഗാമിയായിരുന്ന ഹോർ-ആഹയുടെയും സമീപത്തായി സ്ഥിതി ചെയ്യുന്നു.
ഉം എൽ-ഖഅബിലെ ശവകുടീരത്തിൽ ആവർത്തിച്ചുണ്ടായിരുന്ന കൊള്ളയടിക്കൽ കാരണം, നാർമറിന്റെ പല വസ്തുക്കളും മറ്റ് ശവക്കുഴികളിൽ നിന്ന് കണ്ടെത്തിയിട്ടുണ്ട്. അതോടൊപ്പം മറ്റ് രാജാക്കന്മാരുടെ വസ്തുക്കൾ നാർമറുടെ ശവക്കുഴിയിൽ നിന്ന് കണ്ടെടുത്തിട്ടുണ്ട്. ഉം-എൽ-ഖഅബിലെ ശവകുടീരങ്ങൾ വീണ്ടും ഖനനം ചെയ്തതിലൂടെ ഫ്ലിൻഡേഴ്സ് പെട്രി(1899–1903),  ജർമ്മൻ ആർക്കിയോളജിക്കൽ ഇൻസ്റ്റിറ്റ്യൂട്ട് (ഡി‌എ‌ഐ)(1970-കളിൽ)    ആദ്യകാല ഈജിപ്തിന്റെ ചരിത്രത്തിലെ ഏറ്റവും വലിയ പ്രാധാന്യമുള്ള കണ്ടെത്തലുകൾ നടത്തി.
സെമിത്തേരി താറുമാറായ അവസ്ഥയിലാണെങ്കിലും മരത്തിലും അസ്ഥികളിലുമുള്ള ലിഖിതങ്ങൾ, മുദ്രകൾ, കല്ലുകൊണ്ടുള്ള അമ്പിന്റെ മുനകൾ എന്നിവ കണ്ടെടുക്കാൻ കഴിഞ്ഞിട്ടുണ്ട്. ) നാർമറുടെ ശവകുടീരത്തിൽ നിന്ന് ഫ്ലിന്റുകൊണ്ടുള്ള കത്തികളും എബൊണിയിൽ നിർമ്മിച്ച കസേരയുടെ കാലിന്റെ ഒരു ഭാഗവും കണ്ടെത്തിയിട്ടുണ്ട്. ഇവയെല്ലാം നാർമറുടെ ശവസംസ്കാരത്തിലുപയോഗിച്ചതാണെന്ന് കണക്കാക്കുന്നു. എന്നാൽ ഡ്രയറിന്റെ അഭിപ്രായമനുസരിച്ച് ഈ അമ്പുകൾ ഒരുപക്ഷേ സമാനമായ അമ്പടയാളങ്ങൾ കണ്ടെത്തിയിട്ടുള്ള ഡ്ജെറിന്റെ ശവകുടീരത്തിൽ നിന്നായിരിക്കാമെന്നാണ്.
ഉമ്മുൽ ഖാബിൽ സംസ്കരിച്ചിട്ടുള്ള പുരാതന ഈജിപ്തിലെ രാജാക്കന്മാരുടെ ശവസംസ്കാരം അബിഡോസിലെ വടക്കൻ സെമിത്തേരിയിലാണ് നടത്തിയിട്ടുള്ളത്. ശവസംസ്കാര ചടങ്ങുകൾ നടന്നതായി വിശ്വസിക്കപ്പെടുന്ന സ്ഥലത്തെ വലിയ ഇഷ്ടിക കൊണ്ടുള്ള മതിലുകളാണ് ഇവിടത്തെ പ്രത്യേകത. പ്രത്യേകം തിരിച്ച എട്ട് മുറികൾ ഖനനം ചെയ്തു. അതിൽ രണ്ടെണ്ണം ആരുടേതെന്ന് തിരിച്ചറിഞ്ഞിട്ടില്ല. ഇനിയും സ്ഥിരീകരിക്കപ്പെട്ടിട്ടില്ലെങ്കിലും, ഈ അജ്ഞാത ശവസംസ്കാര കേന്ദ്രങ്ങളിൽ ഒന്ന് നാർമറിന്റേതായിരിക്കാമെന്ന് കരുതപ്പെടുന്നു.
പുരാവസ്തുക്കൾ
ഈജിപ്ത്, തെക്കൻ കാനാൻ, സിനായി എന്നിവിടങ്ങളിൽ 26 സ്ഥലങ്ങളിൽ 98 ലിഖിതങ്ങളിൽ നാർമറെ സാക്ഷ്യപ്പെടുത്തിയിട്ടുണ്ട്. അബൈഡോസിലും ഹൈരാക്കോൻപോലീസിലും നാർമറുടെ പേര് സെരഖോടുകൂടിയും സെരഖില്ലാതെയും കാണപ്പെടുന്നു. കോപ്‌ടോസ് ഒഴികെയുള്ള മറ്റെല്ലാ സ്ഥലങ്ങളിലും നാർമറിന്റെ പേര് സെറഖോടുകൂടി കാണപ്പെടുന്നു. ഈജിപ്തിൽ 17 സ്ഥലങ്ങളിൽനിന്ന് അദ്ദേഹത്തിന്റെ പേര് കണ്ടെത്തിയിട്ടുണ്ട്.
നാർമറുടെ ഭരണകാലത്ത് തെക്കൻ കനാനിൽ ഈജിപ്തിൽ സജീവമായ സാമ്പത്തിക സാന്നിധ്യമുണ്ടായിരുന്നു. ഈജിപ്തിൽ നിർമ്മിച്ചതും കനാനിലേക്ക് ഇറക്കുമതി ചെയ്തതും പ്രാദേശികസാമഗ്രികളിൽ നിന്ന് ഈജിപ്ഷ്യൻ രീതിയിൽ നിർമ്മിച്ചതുമായ മൺപാത്രകഷണങ്ങൾ നിരവധി സ്ഥലങ്ങളിൽ നിന്ന് കണ്ടെത്തിയിട്ടുണ്ട്. കാനാനിൽ നിന്ന് നർമറിന്റേതായേക്കാവുന്ന ഇരുപത് സെറഖുകൾ കണ്ടെത്തിയിട്ടുണ്ട്.
നാർമറിന്റെ സെരെഖും ആദ്യകാലരാജവംശങ്ങൾ ഭരിച്ച മറ്റു രാജാക്കന്മാരുടെയും സെരഖുകൾ തെക്കൻ സീനായി പ്രദേശത്തുനിന്നു കണ്ടെടുത്തിട്ടുണ്ട്.
നാഗ് എൽ-ഹംദുലാബ്
19-ാം നൂറ്റാണ്ടിന്റെ അവസാനത്തിൽ ആദ്യം രേഖപ്പെടുത്തിയതും 2009-ൽ വീണ്ടും തിരിച്ചറിഞ്ഞതുമായ പ്രധാനപ്പെട്ട കൊത്തുപണികൾ അസ്വാനു സമീപം നിലവിലുണ്ട്. അതിലെ ലിഖിതങ്ങളിലൊന്ന് ഒരു മനുഷ്യൻ അപ്പർ ഈജിപ്തിലെ വെളുത്ത കിരീടത്തിന് സമാനമായ ശിരോവസ്ത്രം ധരിച്ച് ചെങ്കോൽ ചുമക്കുന്നതായി ചിത്രീകരിച്ചിരിക്കുന്നു. അദ്ദേഹത്തെ പിന്തുടർന്ന് കയ്യിൽ വിശറിയുമായി ഒരാൾ നിൽക്കുന്നു. അതിനു പിന്നിൽ രണ്ട് പുരുഷന്മാരും ഒപ്പം ഒരു നായയും. നായയെ ഒഴിവാക്കിയാൽ, സ്കോർപിയൻ മേസ്ഹെഡിലെയും നാർമർ പാലറ്റിലെയും രംഗങ്ങൾക്ക് സമാനമാണ് ഈ രംഗം. കിരീടവും ചെങ്കോലുമായി നിക്കുന്ന മനുഷ്യനെ ഒരു രാജാവാണെന്ന് വ്യക്തമായി തിരിച്ചറിയാൻ കഴിയും. ഐക്കണോഗ്രാഫിയെ അടിസ്ഥാനമാക്കി ഡാർനെൽ ഈ ചിത്രീകരണം നാർമറിന്റേതാണെന്നഭിപ്രായപ്പെടുന്നു. കൂടാതെ ഇത് "ഹോറസിനെ പിന്തുടരുക" എന്ന ആചാരത്തിനായി നാർമറുടെ ഈ പ്രദേശത്തേക്കുള്ള ഒരു സന്ദർശനത്തെ പ്രതിനിധീകരിച്ചതാകാമെന്ന് നിർദ്ദേശിക്കുന്നു. 2012 ലെ ഒരു അഭിമുഖത്തിൽ ഗാട്ടോ ലിഖിതത്തിലെ രാജാവിനെ നാർമർ എന്നു വിവരിക്കുന്നു. എങ്കിലും ഹെൻഡ്രിക്സ് (2016) ഈ രംഗത്തിൽ നാർമറുടെ രാജകീയനാമത്തിന്റെ അഭാവം അടിസ്ഥാനമാക്കി ചിത്രീകരണം നാർമറിന്റേതല്ലെന്നു വിലയിരുത്തുന്നു.
ഗ്രന്ഥസൂചിക
വർഗ്ഗം:ഫറവോകൾ വർഗ്ഗം:CS1 Spanish-language sources (es) വർഗ്ഗം:CS1: long volume value
ജൂലെസ് ബ്രെട്ടൺ
19ആം നൂറ്റാണ്ടിലെ ഒരു ഫ്രെഞ്ച് റിയലിസ്റ്റിക് പെയിന്ററാണ് ജൂലെസ് അഡോൾഫ് എയ്മി ലൂയിസ് ബ്രെട്ടൺ (1827 മെയ് 1 - 1906 ജൂലൈ 5). ഫ്രഞ്ച് ഗ്രാമപ്പ്രദേശങ്ങളിൽനിന്ന് പ്രചോദനമുൾക്കൊണ്ടവയാണ് ഇദ്ദേഹത്തിന്റെ പെയിന്റിങ്ങുകൾ. ചിത്രരചനയുടെ പരമ്പരാഗത രീതികൾ സ്വാംശീകരിച്ച ഇദ്ദേഹത്തിന്റെ രചനകൾ ഗ്രാമീണസൗന്ദര്യത്തിന്റെയും പ്രശാന്തതയുടെയും വശ്യത തുളുമ്പുന്നവയായി കരുതപ്പെടുന്നു.
പുറത്തേയ്ക്കുള്ള കണ്ണികൾ
വർഗ്ഗം:ഫ്രഞ്ച് ചിത്രകാരന്മാർ വർഗ്ഗം:1827-ൽ ജനിച്ചവർ വർഗ്ഗം:മേയ് 1-ന് ജനിച്ചവർ വർഗ്ഗം:1906-ൽ മരിച്ചവർ വർഗ്ഗം:ജൂലൈ 5-ന് മരിച്ചവർ
ഷമാം
. കുക്കുർബിറ്റേസീ കുടുംബത്തിൽപ്പെട്ട ഒരു ഫലമാണ് ഷമാം. മസ്ക് മെലൺ എന്നറിയപ്പെടുന്ന ഈ ഫലം പഴമായും ജ്യുസാക്കിയും കഴിക്കാൻ ഉത്തമമാണ്. സ്വീറ്റ് മെലൺ (Sweet Melon) എന്ന് ഇംഗ്ലീഷിലും തയ്ക്കുമ്പളം എന്ന് മലയാളത്തിലും മുലാം പഴം എന്ന് തമിഴിലും പറയുന്ന ഈ പഴത്തിന് അറബിയിൽ ഷമാം എന്നാണ് പറയുന്നത്.
അലാസ്കയുടെ വില്പന
1867 മാർച്ച് 30 ന് അലാസ്ക ഭൂവിഭാഗം അമേരിക്കൻ ഐക്യനാടുകൾ 7.2 മില്യൺ യു.എസ്. ഡോളറിന് റഷ്യയിൽ നിന്ന് വിലയ്ക്കു വാങ്ങി. ഈ എഗ്രിമെന്റിൽ യു.എസ് സെനറ്റിന്റെ അംഗീകാരത്തോടെ പ്രസിഡന്റ് ആൻഡ്രൂ ജോൺസൺ ഒപ്പുവച്ചു.
ചെടയൻ
കിഴക്കേഷ്യൻ തദ്ദേശവാസിയായ പസഫിക് ദ്വീപുകളിലെങ്ങും എത്തിയ പൊതുവേ ക്യാറ്റ്‌മിന്റ് (catmint) എന്നറിയപ്പെടുന്ന ഒരു കുറ്റിച്ചെടിയാണ് ചെടയൻ. .
പുറത്തേക്കുള്ള കണ്ണികൾ
വർഗ്ഗം:ലാമിയേസി
അലാസ്കയുടെ വില്പന
അവിടെ ജീവിക്കാനുള്ള പ്രയാസങ്ങൾ, പ്രകൃതി വിഭവങ്ങളുടെ പ്രത്യക്ഷമായ അഭാവം (പിൽക്കാലത്ത് 1896 ൽ ഇവിടെ സ്വർണ്ണം കണ്ടെത്തി), ബ്രിട്ടനുമായുള്ള ഒരു യുദ്ധമുണ്ടായാൽ എളുപ്പത്തിൽ പിടിച്ചെടുക്കപ്പെടുമെന്നുള്ള ഭയം എന്നിവയാൽ തങ്ങളുടെ അലാസ്കൻ ഭൂപ്രദേശം വിൽക്കാൻ റഷ്യ ആഗ്രഹിച്ചിരുന്നു. ഈ പ്രദേശത്തെ റഷ്യയുടെ പ്രാഥമിക പ്രവർത്തനങ്ങളിൽ രോമ വ്യവസായവും തദ്ദേശീയ ജനതയ്ക്കിടയിലെ മിഷണറി പ്രവർത്തനങ്ങളും മാത്രമായിരുന്നു ഉണ്ടായിരുന്നത്. ഈ പുതിയ പ്രദേശം വാങ്ങിയതോടെ ഏകദേശം 586,412 ചതുരശ്ര മൈൽ (1,518,800 ചതുരശ്ര കിലോമീറ്റർ) പുതിയ ഭൂപ്രദേശം അമേരിക്കൻ ഐക്യനാടുകളോടു കൂട്ടിച്ചേർക്കപ്പെട്ടു.
പുറത്തേക്കുള്ള കണ്ണികൾ
വർഗ്ഗം:റഷ്യ വർഗ്ഗം:അമേരിക്കൻ ഐക്യനാടുകൾ വർഗ്ഗം:അലാസ്ക
വേളാപുരം
കണ്ണൂർ ജില്ലയിലെ പാപ്പിനിശ്ശേരിക്ക് വടക്കുള്ള ഒരു ഗ്രാമമാണ് വേളാപുരം. പാപ്പിനിശ്ശേരി ഗ്രാമപഞ്ചായത്തിലാണ് ഈ പ്രദേശം ഉൾപ്പെടുന്നത്. ജില്ലാ ആസ്ഥാനത്തുനിന്ന് പത്ത് കിലോമീറ്റർ വടക്ക് നാഷണൽ ഹൈവേയിൽ വേളപുരം പാലം സ്ഥിതിചെയ്യുന്നു. ഈ പാലത്തിനു ചുറ്റുമുള്ളപ്രദേശങ്ങളാണു വേളാപുരം എന്നറിയപ്പെടുന്നത്.അരോളി,കീച്ചേരിഎന്നിവയാണു സമീപ സ്ഥലങ്ങൾ
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
മാർത്താ നുസ്ബോം
രാഷ്ട്രീയ തത്ത്വചിന്ത,നിയമം എന്നീ വിഷയങ്ങളിലറിയപ്പെടുന്ന ഒരു വിദഗ്ദ്ധയും പ്രൊഫസ്സറുമായ  മാർത്താ നുസ്ബോം അമേരിയ്ക്കയിലെ ന്യൂയോർക്കിലാണ് ജനിച്ചത്.(മെയ് 6, 1947). ഹാവാഡ്,ബ്രൗൺ എന്നീ സർവ്വകലാശാലകളിലായാണ് മാർത്താ അദ്ധ്യയനം പൂർത്തിയാക്കിയത്.
ന്യൂയോർക്ക് സർവ്വകലാശാലയിൽ നിന്നും രംഗാവിഷ്കാരം,ക്ലാസിക്കുകൾ എന്നീ മേഖലയിലെ ബിരുദപഠനങ്ങൾക്കു ശേഷം ഹാവാഡിലെത്തി ചേർന്ന മാർത്താ അവിടെ നിന്നും 1975 ൽബിരുദാനന്തര ബിരുദവും,ഡോക്ടറേറ്റും കരസ്ഥമാക്കുകയുണ്ടായി. റോമൻ തത്ത്വചിന്തയിലും ഗ്രീക്ക് ദർശനങ്ങളിലും മാർത്തായ്ക്ക് പരിജ്ഞാനമുണ്ട്.ഒട്ടേറെ ഗ്രന്ഥങ്ങൾ രചിച്ചിടുള്ള മാർത്ത സ്ത്രീപക്ഷ അവകാശങ്ങൾക്കു വേണ്ടിയും ശബ്ദമുയർത്തിയിട്ടുണ്ട്.
പുറം കണ്ണികൾ
വർഗ്ഗം:അമേരിക്കൻ തത്ത്വചിന്തകർ വർഗ്ഗം:1947-ൽ ജനിച്ചവർ
ബി. മുഹമ്മദ് അഹമ്മദ്
നാട്ടറിവ് ഗവേഷകനും കേരള ഫോക്‌ലോർ അക്കാദമിയുടെ മുൻ ചെയർമാനുമാണു് '''ബി. മുഹമ്മദ് അഹമ്മദ്'''. പയ്യന്നൂർ കോളേജിൽ അദ്ധ്യാപകനായിരുന്നു. ഫോക്‌ലോർ വിഷയത്തിൽ നിരവധി പുസ്തകങ്ങൾ പ്രസിദ്ധീകരിച്ചിട്ടുണ്ട്. കണ്ണൂരിൽ നിന്നും പ്രസിദ്ധീകരിക്കുന്ന സമയം മാസികയുടെ പത്രാധിപരും ആണിദ്ദേഹം.
അവലംബം
വർഗ്ഗം:കേരളത്തിലെ എഴുത്തുകാർ
ഇന്ത്യയിലെ ടെസ്റ്റ് ക്രിക്കറ്റ് സ്റ്റേഡിയങ്ങൾ
ടെസ്റ്റ് ക്രിക്കറ്റ് മത്സരങ്ങൾ അരങ്ങേറിയിട്ടുള്ള ഇന്ത്യയിലെ സ്റ്റേഡിയങ്ങളുടെ പട്ടികയാണ് ഈ ലേഖനം.
അവലംബം
വർഗ്ഗം:ഇന്ത്യൻ ക്രിക്കറ്റ് വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
സോഫിയ ഗ്രിഗറി ട്രൂഡോ
സോഫിയ ഗ്രിഗറി ട്രൂഡോ (ഫ്രഞ്ച് ഉച്ചാരണം : [sɔfi gʁegwaʁ]; ജനനം ഏപ്രിൽl 24, 1975), കനേഡിയൻ പ്രധാനമന്ത്രിയായ ജസ്റ്റിൻ ട്രൂഡോയടെ പത്നിയാണ്. അവർ സോഫി ഗ്രിഗറി എന്ന പേരിലും അറിയപ്പെടുന്നു. അവർ ഒരു കനേഡിയൻ ടെലിവിഷൻ അവതാരികയും ചാരിറ്റി പ്രവർത്തനങ്ങൾക്ക് മേൽനോട്ടം വഹിക്കുകയും പൊതുപരിപാടികളിൽ സ്ത്രീവിഷയങ്ങളെക്കുറിച്ചു സംസാരിക്കുകയും ചെയ്യാറുണ്ട്.
ആദ്യകാലജീവിതം, വിദ്യാഭ്യാസം എന്നിവ
1975 ഏപ്രിൽ 24 ന് ക്യൂബക്കിലെ മോൺട്രിയലിൽ,   ഒരു ഓഹരി ദല്ലാളായ ജീൻ ഗ്രിഗറിയുടെയും ഫ്രഞ്ച്-കനേഡിയൻ നഴ്സായ എസ്റ്റെല്ലെ ബ്ലെയിസിന്റെയും ഏകമകളായിട്ടാണ് സോഫിയ ജനിച്ചത്. സോഫിയയ്ക്ക് 4 വയസ് പ്രായമുള്ളപ്പോൾ,   നഗരത്തിന്റെ വടക്കു ഭാഗത്തുള്ള സെയിന്റെ-അഡെലെയിൽ   ജീവിച്ചിരുന്ന കുടുംബം ക്രമേണ മോൺട്രിയലിലേയ്ക്കു മാറിത്താമസിച്ചു. മോൺട്രിയൽ നഗരപ്രാന്തമായ മൌണ്ട് റോയലിൽ വളർന്ന സോഫിയ, പ്രധാനമന്ത്രി പിയർ ട്രൂഡോയുടെ ഇളയമകനായ  മൈക്കേൾ ട്രൂഡോയുടെ ബാല്യകാലസുഹൃത്തും സഹപാഠിയുമായിരുന്നു. മൈക്കേൾ ട്രൂഡോയുടെ സഹോദനായിരുന്നു സോഫിയയുടെ ഭാവിവരൻ ജസ്റ്റിൻ ട്രൂഡോ.
അവലംബം
വർഗ്ഗം:1975-ൽ ജനിച്ചവർ
ദിനേശൻ തെക്കൻകൂറൻ പെരുവണ്ണാൻ
കേരള ഫോക്‌ലോർ അക്കാദമിയുടെ 2019 ലെ ഫെലോഷിപ്പ് ലഭിച്ച തെയ്യം കലാകാരനാണ് ദിനേശൻ തെക്കൻകൂറൻ പെരുവണ്ണാൻ. അഴീക്കോട്ടെ കോലധാരികളിൽ പ്രധാനിയാണ്. പതിനാലാം വയസ്സിൽ മുന്നുനിരത്ത് വയലിൽ കൂർമ്പ ഭഗവതിക്ഷേത്രത്തിൽ വീരകാളിയുടെ കോലം കെട്ടിയാണ് തെയ്യാട്ടരംഗത്തേക്ക് വരുന്നത്. 1990-ൽ ഏച്ചൂർ അരയടുത്ത് തറവാട്ട് ക്ഷേത്രത്തിൽ തെക്കൻ കരിയാത്തൻ കോലംകെട്ടി പട്ടും വളയും നേടി. 1994 മുതൽ അഴീക്കോട്ട് പാലോട്ടുകാവിൽ ദൈവത്താറുടെ കോലം കെട്ടിവരുന്നു. മുച്ചിലോട്ട് ഭഗവതിയടക്കം പതിനഞ്ചോളം തെയ്യങ്ങൾ ദിനേശൻ കെട്ടിവരുന്നുണ്ട്.
ജീവിതരേഖ
അഴിക്കോട് തളിയിൽ കൃഷ്ണൻ പെരുവണ്ണാന്റെയും കതിരൂർ കുണ്ടിലാറമ്പത്ത് പത്മിനിയുടെയും മകനായ് ജനിച്ചു. പ്രശസ്ത തെയ്യക്കോലക്കാരനും ഫോക്‌ലോർ അക്കാദമി അവാർഡ് ജേതാവുമായ കൃഷ്ണൻ പെരുവണ്ണാൻ ഫ്രാൻസുൾപ്പെടെയുള്ള വിദേശരാജ്യങ്ങളിൽ ഡോ. എ.കെ.നമ്പ്യാരുടെ നേതൃത്വത്തിൽ സാംസ്കാരിക പരിപാടിയുമായി ബന്ധപ്പെട്ട് സന്ദർശിച്ചിട്ടുണ്ട്. മണ്ണാൻ വണ്ണാൻ സമുദായസംഘത്തിന്റെ തെയ്യം കോലധാരി സംരക്ഷണസമിതി ജില്ലാ കൺവീനറാണ്. 2005-ൽ അഴീക്കോട് പാലോട്ടുകാവിൽ വച്ച് ചിറക്കൽ തമ്പുരാൻ തെക്കൻ കൂറൻ പെരുവണ്ണാൻ എന്ന പദവി നൽകി ആദരിച്ചിരുന്നു. വൈദ്യനാഥൻ കളരിസംഘം എന്നപേരിൽ വീട്ടിനടുത്ത് കളരിപരിശീലനകേന്ദ്രവും മർമ, ഉളുക്ക് ചികിത്സയും നടത്തിവരുന്നുണ്ട്. ഇദ്ദേഹത്തിന്റെ സഹോദരൻമാരായ ലക്ഷ്മണനും ബാബുവും കോലക്കാരാണ്. തുലാം 11-ന് അഴീക്കോട്ട് മാവില ഒതയോത്ത് ക്ഷേത്രത്തിലെ വേട്ടക്കൊരുമകൻ തിറയുടെ പുത്തരി വെള്ളാട്ടത്തോടെയാണ് ദിനേശൻ പെരുവണ്ണാന്റെ ഓരോ വർഷ​െത്തയും കളിയാട്ടാരംഭം ആരംഭിക്കുക.
പുതിയ ഭഗവതി, മുച്ചിലോട്ട് ഭഗവതി, കണ്ണങ്ങാട്ട് ഭഗവതി, പുലിയൂർ കാളി, പുലിയൂർ കണ്ണൻ, വയനാട്ട് കുലവൻ, കണ്ടനാർ കേളൻ, കതിവന്നുർ വീരൻ, വേട്ടക്കൊരു മകൻ, ഊർപ്പഴശ്ശി, തെക്കൻ കരിയാത്തൻ, തച്ചോളി ഒതേനൻ, പയ്യമ്പള്ളി ചന്തു, തായ്പര ദേവത, ഇളങ്കോലം, തോട്ടുങ്കര ഭഗവതി, കടാങ്കോട്ട് മാക്കം, മുത്തപ്പൻ തിരുവപ്പന - വെള്ളാട്ടം - അന്തിതിറ തുടങ്ങിയ നിരവധി കോലങ്ങൾ കെട്ടിയാടിയിട്ടുള്ള ദിനേശൻ തോറ്റംപാട്ടും അവതരിപ്പിക്കാറുണ്ട്. 2011 മുതൽ കണ്ണൂർ ആകാശവാണിയിലെ തോറ്റംപാട്ട് ആർട്ടിസ്റ്റാണ്.
തെയ്യങ്ങളുടെ ആഭരണങ്ങളുടെയും അണിയലങ്ങളുടെയും ശേഖരം
ദിനേശൻ പെരുവണ്ണാന്റെ അഴീക്കോട് പാലോട്ട്കാവിനടുത്ത വീട്ടിൽ അണിയലങ്ങളുടെ വൻ ശേഖരം കാണാം. ഇത്രയേറെ അണിയലങ്ങൾ സ്വന്തമായുള്ള കോലക്കാർ ഈ ഭാഗത്ത് അപൂർവമാണ്. മുച്ചിലോട്ട് ഭഗവതി, പാലോട്ട് ദൈവത്താർ, കണ്ണങ്ങാട്ട് ഭഗവതി, പുലിയൂർകാളി, പുലിയൂർ കണ്ണൻ, തിരുവപ്പന, മുത്തപ്പൻ, തെക്കൻ കരിയാത്തൻ, കതിവന്നൂർ വീരൻ, പയ്യമ്പിള്ളി ചന്തു, കണ്ടനാർ കേളൻ തുടങ്ങി നിരവധി തെയ്യങ്ങളുടെ ആഭരണങ്ങളും അണിയലങ്ങളും ദിനേശന്റെ പക്കലുണ്ട്.
അവലംബം
വർഗ്ഗം:തെയ്യം കലാകാരന്മാർ വർഗ്ഗം:കേരള ഫോക്‌ലോർ അക്കാദമിയുടെ ഫെലോഷിപ്പ് ലഭിച്ചവർ
ജി.വി. അയ്യർ
പ്രശസ്ത ഇന്ത്യൻ ചലച്ചിത്ര നടനും സംവിധായകനുമാണ് '''ജി.വി. അയ്യർ എന്ന പേരിൽ പ്രസിദ്ധനായ ഗണപതി വെങ്കട്ടരാമ അയ്യർ (കന്നട : ಕನ್ನಡ - ಗಣಪತಿ ವೆಂಕಟರಮಣ ಅಯ್ಯರ್''' ; 1917 സെപ്റ്റംബർ 3 - 2003 ഡിസംബർ 21). ഇദ്ദേഹത്തിന്റെ മാതൃഭാഷ തമിഴ് ആയിരുന്നിട്ടും "കന്നട ഭീഷ്മർ" എന്ന അപരനാമത്തിലാണ് അറിയപ്പെട്ടിരുന്നത്. സംസ്കൃത ചലച്ചിത്രങ്ങൾ സംവിധാനം ചെയ്തതിലൂടെ പ്രശസ്തനായി. ഇദ്ദേഹം സംവിധാനം ചെയ്ത ആദി ശങ്കരാചാര്യ (സംസ്കൃതം) എന്ന ചലച്ചിത്രത്തിന് 1983-ലെ മികച്ച ചലച്ചിത്രം, തിരക്കഥ, ഛായാഗ്രഹണം, ഓഡിയോഗ്രഫി എന്നീ ഇനങ്ങളിൽ നാല് ദേശീയപുരസ്കാരങ്ങൾ ലഭിച്ചിരുന്നു. രണ്ടാമത്തെ സംസ്കൃതചലച്ചിത്രമായ ഭഗവദ് ഗീത (1993) ഏറെ ശ്രദ്ധിക്കപ്പെടുകയും ആ വർഷത്തെ മികച്ച ചലച്ചിത്രത്തിനുള്ള ദേശീയപുരസ്കാരം നേടുകയും ചെയ്തിരുന്നു.
സിനിമാ ജീവിതം
എട്ടാമത്തെ വയസ്സിൽ തന്നെ ചലച്ചിത്രരംഗത്ത് എത്തിച്ചേർന്നു. രാധാ രാമന എന്ന ചിത്രത്തിലാണ് ആദ്യമായി അഭിനയിച്ചത്. പിന്നീട് മഹാകവി കാളിദാസ, സൗധാരി, ഹേമവതി, ഹരി ഭക്ത, ബേദാര കണ്ണപ്പ എന്നീ ചിത്രങ്ങളിലും അഭിനയിച്ചു. വൈകാതെ തന്നെ സംവിധാനരംഗത്തേക്കും എത്തിച്ചേർന്നു. മംഗലംപള്ളി ബാലമുരളികൃഷ്ണ, ബി.വി. കാരന്ത്, ടി.ജി.ലിംഗപ്പ എന്നിവർ സംഗീതസംവിധാനം നിർവ്വഹിച്ച ഹംസഗീതേ എന്ന ചിത്രം സംവിധാനം ചെയ്തതിലൂടെ അയ്യർ പ്രശസ്തനായി. കന്നട ഭാഷയിലുള്ള നിരവധി ചലച്ചിത്രങ്ങൾക്കു തിരക്കഥയെഴുതി സംവിധാനം ചെയ്തു.